Premijerka Srbije Ana Brnabić pozvala je građane da u nedelju, 16. januara, izađu na referendum i zaokruže "da". Ona je poručila da se predloženi ustavni amadmani odnose isključivo na oblast pravosuđa. Brnabić je za Pink naglasila da ova izmena Ustava nema nikakve veze sa ...\nUstavne promene – korak ka nezavisnom sudstvu\nSpecijalna emisija o referendumu, nedelja u 20h\nR.S.Evropa - RTV - B92 - Tanjug - Srbija Danas - ALO - Vesti Online - Index.hr\nMRTVAKA IZABRALI ZA SUDIJU! Brnabić u 'Nacionalnom dnevniku' saopštila zbog čega je važno da na referendumu zaokružite ...\nPremijerka Srbije Ana Brnabić gostovala je u Nacionalnom dnevniku i tom prilikom dala najvažniji argument zašto građani treba da izađu na referendum i zaokruže "Da". - Ako zaokružite "Da" na referendumu, to znači da će pravosuđe biti nezavisno.\nArgumenat za referendumsko „ne“\nTomislav Momirović: "Izađite 16. januara i zaokružite "da" na referendumu" (VIDEO)\nMomirović o referendumu: "Više nikada neće biti mešanja u sudske odluke" VIDEO\nDanas - Danas - Beta - B92 - Vesti Online - 24online - ALO - ALO\nSDP pozvala građane da izađu na referendum i glasaju za ustavne promene\nVladajuća Sandžačka demokratska partija (SDP) pozvala je građane da izađu na nedeljni referendum i da glasaju za ustavne promene. Sa sastanka rukovodstva te partije glasačima je poručeno da če „nove odredbe za koje glasamo obezbediti veću nezavisnost pravosuđa, a samim tim i ...\nALO - Kurir - Danas - RTS - Informer - Blic - Mondo\nAna Brnabić:Ustavnim promenama do slobodnog pravosuđa "Izmena ustavnih amadmana imaju isključivo veze sa načinom na koji će se ubuduće birati sudije i tužioci", rekla je Brnabić. BEOGRAD - Premijerka Srbije Ana Brnabić pozvala je građane da u nedelju, 16.


Skup zadrugara povodom Međunarodnog dana zadrugarstva i poseta ministra Milana Krkobabića u ZZ “Agro-Klek” u Kleku\npetak, 05 jul 2019 11:32\nZemljoradnička zadruga “Agro-Klek” Klek, 05.07.2019. godine, bila je domaćin skupa zadrugara povodom obeležavanja Međunarodnog dana zadrugarstva. Pre skupa zadrugara, ministar Milan Krkobabić sa saradnicima, Radislav Jovanov, predsednik Zadružnog saveza Vojvodine i Jelena Nestorov Bizonj, sekretar Saveza, gradonačelnik Zrenjanina Čedomir Janić, i predstavnici zadruga i medija, obišli su ekonomiju Zemljoradničke zadruge “Agro-Klek” Klek. Posetioci zadruge su obišli farmu krava, na kojoj je trenutno 550 muznih krava rase crveno-belog holštajna, koje u proseku godišnje daju 9.500 litara mleka, što je daleko više od proseka u Evropskoj uniji, koji iznosi oko 6.500 litara mleka. Pored farme krava, posetiocima je prikazan deo savremene mehanizacije kojom zadruga raspolaže, a koja je 2018. godine obnovljena iz bespovratnih sredstava za investicije u zadrugarstvu, po konkursu koji je bio raspisan od strane Kabineta ministra zaduženog za regionalni razvoj i rad javnih preduzeća. Prema izjavi Radovana Bokića, direktora zadruge, ratarska proizvodnja u ovoj zadruzi se nalazi u funkciji stočarske proizvodnje, zbog koje zadruga radi 365 dana u godini. Rezultati rada ove zadruge svrstavaju je u grupu najuspešnijih zadruga u Vojvodini.\nNakon posete zadruzi, održan je skup zadrugara povodom obeležavanja Međunarodnog dana zadrugarstva u organizaciji Zadružnog saveza Vojvodine u saradnji sa ZZ “Agro-Klek” Klek, i Kabinetom ministra zaduženog za regionalni razvoj i rad javnih preduzeća. Međunarodni dan zadruga se počevši od 1995. godine, svake godine obeležava prve subote u julu mesecu, a ove godine je održan sa temom: „Zadruge za pristojan rad“. Poruka za Međunarodni dan zadruga 2019. godine je da su zadruge oblik organizovanja koji je usmeren na ljude, i koje karakteriše demokratska kontrola koja daje prioritet ljudskom razvoju i socijalnoj pravdi na radnom mestu. Cilj ovog međunarodnog događaja je povećati svest o zadrugama.\nNa skupu povodom Međunarodnog dana zadrugarstva, ministar Milan Krkobabić je izjavio da je ZZ “Agro-Klek” ugledni primer zadruge, koja obezbeđuje egzistenciju za 80 zaposlenih, ali i za celo selo koje sa njom sarađuje, te da ljudi koji žive u selu koje ima ovakvu zadrugu, nemaju potrebu da odu u gradove ili van države. Ministar je posebno naglasio potrebu za razvojem stočarstva u Srbiji zbog mogućnosti da se uz razvoj ratarstva ciklus zaokruži. Naglasio je da je razbijeno nepoverenje u udruživanje, jer su od početka projekta „500 zadruga u 500 sela“ do jučerašnjeg dana, osnovane 474 nove zadruge. Najavio je da će novi konkurs za bespovratna sredstva za zadruge, koji objavljuje Kabinet ministra zaduženog za regionalni razvoj i rad javnih preduzeća, biti objavljen u toku jula meseca.\nRadislav Jovanov, predsednik Zadružnog saveza Vojvodine, izjavio je da sprovođenje projekta „500 zadruga u 500 sela“, osim potrebne finansijske podrške zadrugarstvu, još više doprinosi povećanju poverenja u zadružni oblik organizovanja i prepoznavanju zadruga kao najboljeg organizacionog oblika za privredno udruživanje poljoprivrednika, a time i rešavanja njihove egzistencije i ostanka na selu. Zahvalio se ministru Milanu Krkobabiću, što je prepoznao značaj investiranja u zadruge, odnosno da se upravo ulaganjem u razvoj zadrugarstva, ostvaruju ciljevi opšteg razvoja sela i poljoprivrede, kao i ostanka mladih ljudi u selima. Istakao je da je od posebnog značaja da se Međunarodni dan zadruga, čija je tema „Zadruge za pristojan rad“, obeležava upravo u ZZ „Agro-Klek“ iz Kleka, jer ova zadruga sa 80 zaposlenih koji imaju iznadprosečne zarade i odlične uslove rada, predstavlja pozitivan primer iz kojeg se vidi da zapošljavanje u zadrugarstvu može biti izuzetno kvalitetno.


Krenuli ste na put u inostranstvo, ali dobro proverite ove stvari jer sa granice mogu da vas vrate kući - Infobrif\nKrenuli ste na put u inostranstvo, ali dobro proverite ove stvari jer sa granice mogu da vas vrate kući\nObjavljeno 13.06.2019. u 11:41\nSRBIJA – Kranuli ste na more ili negde u inostranstvo, poslednje čekiranje – pasoš tu, kofer, vaučer, novac… i sve bude ok, a onda vas na granici sačeka neprijatno iznenađenje – postoji deset situacija u kojima mogu da vas vrate sa granica iako ste vi sto posto ubeđeni da za tako nešto nema nikakav povod.\nZa početak, naravno, morate da imate važeći pasoš i vizu ukoliko to zahteva država u koju putujete, ali i da recimo, kako navode u Ministarstvu inostranih poslova Srbije, budete vakcinisiani protiv određenih bolesti, takođe u slučaju da je to neophodno u toj zemlji…\nVažno je znati i da naši carinici imaju pravo da na osnovu ličnog mišljenja i procene, nekog odstrane sa granice, a tu odluku ne moraju ni da – obrazlože.\n„Ukoliko se neko ne odaziva na sudske pozive i zbog najmanjeg prekršaja, sud može da naloži policiji dovođenje. Ukoliko ga policija ne nađe na adresi više puta, obaveštava sud, koji potom može da raspiše poternicu i o tome obavesti sve policijske stanice u Srbiji. U takvim slučajevima najčešće dolazi do privođenja upravo na graničnim prelazima“, nedavno je objasnio za „Blic“ Milan Marinović, predsednik Prekršajnog suda.\n„Ne postoje precizni podaci koliko je za svaku pojedinačnu zemlju, zato mi savetujemo da pasoši budu minimum šest meseci pred isteka, da ne bi bilo problema, kako za zemlje Evropske unije, tako i za Tursku i Egipat u koju naši građani dosta putuju“, objašnjava Aleksandar Seničić, direktor Nacionalne Asocijacije turističkih agencija Srbije.\nDodaje i da podaci po sajtovima zemalja u koje se putuje često daju kotradiktorne informacije kada je to u pitanju, pa egipatska turistička organizacija u jednom trenutku navodi da je odrednica tri, a u drugom šest meseci.3. Ime nije identično napisano u svim putnim dokumentima\nAko je u pasošu napisano „Đorđe“, ovo ime na identičan način mora biti grafički prikazano i u avionskoj karti. „Djordje“ neće biti uvaženo, tretira se kao da je potpuno druga osoba u pitanju, a to je jedan putnik na teži način saznao prošle godine.\nZaposleni u turističkim agencijama potvrdili su za „Blic“ da je veoma važno da se ime i/ili prezime u pasošu i na avionskoj karti u potpunosti podudaraju. Objasnili su nam i zašto.\n„Ako u pasošu imate „Đ“, dakle sa crticom, onda se u rezervaciji piše „D“, a ako je u pasošu „DJ“, onda i na karti mora pisati „DJ“. Dešavalo se da ljude vrate sa letova jer je karta neispravna. Dakle, ako je na karti „Đ“, a u pasošu „DJ“, to se tretira kao dva različita imena. Drugim rečima, kao da su dve osobe, a ne jedna. Zato mi uvek prilikom rezervacije aranžmana pitamo naše putnike kako piše u pasošu u slučaju da oni zaborave da napomenu“, kažu iz jedne od prestoničkih agencija i dodaju da takvo pravilo važi bez obzira koju destinaciju birate i iz koje zemlje krećete.\nKako je „Blic“ ranije pisao, ovaj dokument vam nije potreban ukoliko putujete u zemlje u okruženju, ali je preporuka da se uzme, jer traje kao i vozačka, a izdavanje nije komplikovano. Zahtev za međunarodnu vozačku dozvolu podnosi se u Auto-moto savezu Srbije.\nObavezno je i posedovanje polise osiguranja prilikom putovanja u inostranstvo, što se može potvrditi i na sajtu MSP. Iako nije učestala praksa da graničari iziskuju ovaj dokument na uvid, nemojte rizikovati i voditi se parolom „ma neće valjda mene“, jer ste svakako u obavezi da ga posedujete\n„Garantnim pismom se vaš domaćin obavezuje da će snositi sve vaše troškove, smeštaja, u slučaju bolesti, ili drugih. Ipak, ima i država koje ne uvažavaju garantno pismo, i prvi parametar, odnosno keš, najvažniji je propis koji valja ispoštovati“, svojevremeno je za „Blic“ rastumačio Aleksandar Seničić, direktor udruženja turističkih agencija Srbije (YUTA).\nNa pitanje šta da rade i kakava garantna pisma da pokažu oni koji žele da putuju spontano, nomadski, avanturistički, s ruksacima, snalazeći se usput i radeći kratke honorarne poslove, Seničić kaže da je jedan od bitnih faktora i – sreća.\n„To može da bude problem, ali carinici su obučeni da procene da li neko ide sa namerom da pravi problem ili ne. Tako da ako se putnik na neki ne ističe, i ne proveravaju ga na taj način“, kaže direktor Jute.\n10 stvariGranicaGranična policijamore\n„Procurelo“ u kakvim nehumanim uslovima rade zaposleni u Amazonu


Životno osiguranje i ostale vrste za bezbednu svakodnevnicu i budućnost – Telecentar\nOsiguravajuća društva pružaju širok dijapazon usluga, koje obuhvataju plaćanje nadoknada koje mogu biti višestruko isplative, korisne i uvećane u budućnosti. Veliki broj ljudi prepoznao je veliku vrednost koju daje životno osiguranje, kao i putno zdravstveno osiguranje i brojne druge vrste, pa se ugovaraju čitavi paketi usluga.\nIako postoji rastuća tražnja za uslugama osiguravajućih kompanija, važno je neprekidno prikazivati značaj koji sigurnost života, tokom upravljanja vozilima, prilikom odlaska na putovanje i slično, ima u današnjem vremenu. Postoji veliki broj tipova osiguranja koje su obavezne za ugovaranje, ali i na dobrovoljnoj osnovi.\nŽivotno osiguranje za svaki budžet i maksimalnu sigurnost\nOsiguranje života u slučaju nesrećnih događaja i okolnosti koje mogu prouzrokovati bolesti, zdravstvene probleme ili smrt, jedan je od načina da porodica dobije novčanu nadoknadu u najtežim trenucima. Kako je životno osiguranje model koji obezbeđuje sigurnost i bezbednost u određenim situacijama, moguće je da se uplaćen iznos premije u ratama dobije znatno uvećan u budućnosti. To je i način sticanja kapitala, tačnije štednje, bez obzira na vremenski period trajanja. Nakon isteka roka, životno osiguranje može rezultirati isplatom sume novca uvećane za kamatu, što je odličan način štednje i sticanja kapitala.\nPutno zdravstveno osiguranje za pouzdan odlazak u inostranstvo\nVrsta usluge koju pružaju osiguravajuće kuće, a odnosi se na bezbednost i pouzdanost ljudi tokom putovanja bilo koje vrste, jeste putno zdravstveno osiguranje. Radi se o tipu osiguranja koji se uplaćuje u ratama, definisanim tempom i u zavisnosti od trajnosti ugovora. Putnim zdravstvenim osiguranjem obezbeđuje se nadoknada svih troškova na putovanju, u slučaju eventualne nezgode.\nTo mogu da budu troškovi hitnog zbrinjavanja u najbližoj bolnici ili ambulanti, zatim nadoknada za sve mecinske usluge i tretmane, kao i potrebne lekove i medikamente, uz organizovan prevoz, prevodilačke, pravne i brojne administrativne procedure. Kada je u pitanju putno osiguranje, online mogućnost podnošenja zahteva, kao i za ostale vrste usluga, unapredila je komunikaciju i olakšala proceduru uspostavljanja saradnje između zainteresovanih klijenata i osiguravajućih kompanija.\nPostoji veliki broj vrsta osiguranja, koje korisnici ugovaraju prema sopstvenim potrebama, mogućnostima i čak preporukama porodice ili prijatelja. Bez obzira da li je u pitanju životno osiguranje, osiguranje od autoodgovornosti ili bilo koji drugi tip, mnogo je koristi i pogodnosti koje se pružaju klijentima uz neosetne novčane naknade raspoređene najčešće u mesečne rate.\nKasko osiguranje za vozila i obavezno osiguranje od autoodgovornosti\nPored toga što je životno osiguranje sve popularnije zbog benefita i pouzdanosti koju daje dugoročno posmatrano, postoje i vrste obezbeđivanja i zaštite lica i vozila u slučaju nezgoda, kao što je kasko osiguranje. Naime, kasko osiguranje je dobrovoljno i vlasnici automobila, kao i drugih prevoznih sredstava odlučuju se da obezbede polisu koja će pokriti troškove u slučaju nesreće na putevima, udara kamena, iskakanja životinje, ali i iznenadnih eksplozija, zatim požara, poplava i niza nepredviđenih okolnosti i elementarnih nepogoda. Sa druge strane, osiguranje od autoodgovornosti je obavezno za sve vlasnike i ugovara se na samo vozilo. Predstavlja način nadoknade troškova drugim učesnicima i trećim licima u slučaju nezgode koju prouzrokuje osigurano vozilo. Šteta se ne nadoknađuje na vozilu koje je osigurano i istovremeno odgovorno za saobraćajni prekršaj i nezgodu, kao i štetu koja je naneta drugim učesnicima.


Završen prvi regionalni Big Deal projekat - Domino Magazin\nNaslovna Bizz Buzz Završen prvi regionalni Big Deal projekat\nEkipa pravnog fakulteta iz Zagreba pobednik je prvog regionalnog Big Deal takmičenja čije je finale održano u Beogradu. Drugo mesto zauzela je ekipa pravnog fakulteta iz Ljubljane, dok je treće mesto prema mišljenju advokata iz TLA (Top-Tier Legal Adriatic) udruženja advokatskih kancelarija pripalo timu pravnog fakulteta iz Beograda. Finale je pratilo niz zanimljivih dešavanja tokom pregovora timova finalista, ali i ozbiljan i profesionalan pristup reševanju kompleksnih zadataka. Advokati koji su ocenjivali finaliste dodatno su istim otežali rešavanje pravnih problema menjanjem okolnosti (do tada nepredvidivih) u samom slučaju, ali i otvaranjem niza drugih nerešenih pitanja i potencijalnih pravnih sporova kakvi se i u realnosti zapravo često dečavaju u slučaju prodaje, odnosno kupovine jednog preduzeća.\nAndreja Petrović (koordinator Big Deal projekta) ispred JPM (Janković, Popović i Mitić) advokatske kancelarije koja je ujedno bila i domaćin finalistima je izjavio: “Ovogodišnji Big Deal projekat koji je četvrti po redu, a prvi regionalni. Pokazao je pravu snagu pravnih fakulteta u okruženju i dokazao naše pretpostavke da Srbija i zemlje u regionu školuju vrhunske pravnike spremne da rame uz rame stanu sa studentima pravnih fakulteta iz drugih zemalja, ali i pravnicima sa višegodišnjim radnim iskustvom. Ekipe pravnih fakulteta iz Zagreba, Ljubljane i Beograda na najbolji način su reprezentovale svoje fakultete ali i svoje mentore i profesore sa kojima su radili tokom ovog takmičenja stavljajući u prvi plan naporan rad, visok nivo znanja, predanost i požrtvovanost, što su i glavne odlike vrhunskih advokata”.\nCilj Big Deal projekata je prenošenje praktičnog znanja iz oblasti kompanijskog prava najboljim studentima pravnih fakulteta u regionu, i to kroz simulaciju kupoprodajne transakcije. Na ovaj način studenti imaju priliku da se susretnu sa konkretnim problemima koji se dešavaju u privredi i da ih rešavaju u gotovo realnim uslovima. Iskusni advokati iz TLA udruženja advokatskih kancelarija prenose svoja znanja i iskustvo studentima, i pomažu im da što brže i lakše prođu kroz period kasnijeg pripravničkog staža i steknu praktična iskustva koja će im biti dragocena tokom njihove buduće karijere u nekoj od advokatskih kancelarija ili kompanija u kojima će započeti svoju profesionalnu karijeru.\nPrethodni članakTut – Mini serija o najmoćnijem vladaru starog sveta\nSledeći članakNASA je snimila najstariju galaksiju do sada\nSvi ćemo se zaraziti koronom, pre ili kasnije


Bošnjaković: Poručujem braniocima ponovo da ni po koju cijenu ne idu u Srbiju - BH Reporter\nBošnjaković je danas u sjedištu Vlade Federacije BiH u Sarajevu prisustvovao sastanku predstavnka boračke populacije, a vezano za izmjene i dopune više boračkih zakona.\n“Čudio sam se kada je bila vakcinacija u Srbiji”\n– Kada smo saznali za hapšenje Vranja, odmah sam zamolio sve pripadnike časne Armije Republike Bosne i Hercegovine da ni u kom slučaju ne prelaze granicu prema Srbiji. Ne znam šta ima zanimljivo da idem u Srbiju, a bio bih uhapšen iako sam nevin. Naime, nevin je i Vranj, ali je uhapšen, isto je bilo i sa Jurišićem, Ganićem.., ljudi su nevini ležali u zatvoru. Poručujem braniocima da ni po koju cijenu ne idu u Srbiju. Čudio sam se kada je bila vakcinacija protiv COVID-19 u Srbiji da su tamo išli ljudi iz redova Armije RBiH. Kada bih znao da ću sutra umrijeti, ne bih primio vakcinu u Srbiji, prešao joj granicu – poručio je Bošnjaković.\nNa ovu temu govorio je i Oliver Soldo, ministar za boračka pitanja HNK.\n– Sva hapšenja branilačke populacije smatram političkim pritiscima i duboko ih osuđujem i obacujem. Postavlja se pitanje da li su obavještajne službe, dipolomatija, mogli preduprijediti hapšenja, upozoriti branioce. Sva politika u miru se lomi preko branilaca koji su preživjeli rat i branili svoj dom. Apelujem na vlade i politike da ostave branioce na miru, da odživimo svoj život u miru do kraja – Soldine su riječi.\nMinistar za boračka pitanja BPK Edin Aganović je kazao da su branioci u Goraždu bili veoma uznemireni hapšenjem Edina Vranja.\n– Intresantno je da se Edin Vranj nije nalazio na spisku Centra za istraživanje ratnih zločina RS-a i otud uznemirenost branilačke populacije. To je politički pritisak, i u Goraždu doživljavamo da je to specijalni rat – rekao je Aganović.\nPrevious Salkić: U ovakvom ambijentu nemoguće je da Bošnjaci dugoročno opstanu u RS\nNext Naser Orić: Angažovani psi rata užurbano rade na mojoj likvidaciji, čekam ih…


Portal KruševacPress je Šampion privatnosti na osnovu indikatora za Indeks privatnosti u medijima koje je utvrdila SHARE Fondacija!\nOve godine ocenjeno je 49 sajtova medijskih kuća iz Srbije a KruševacPress je osvojio najveći ukupan broj poena – 99.\nNa drugom mestu je portal Moj Bečej sa 98 poena a na trećem Magločistač iz Subotice i JugPress iz Leskovca sa 91 poenom.\nKruševacPress je osvojio bedž kao:\nŠampion privatnosti: najveći ukupan broj poena\nNajbolja politika privatnosti: maksimalni poeni za politiku privatnosti\nNajsigurniji put podataka: maksimalni poeni za tehničke parametre sajta\n“IPM 2022 pokazuje napredak malih onlajn medija, koji su pokazali više spremnosti da svoje poslovanje prilagode zakonima Srbije nego neke od najvećih medijskih kuća kod nas. Najveći napredak ostvaren je zahvaljujući jasnom i jednostavnom informisanju čitalaca o ličnim podacima koje sajtovi prikupljaju. Sledeći korak za napredak u rangiranju mogao bi da bude razumevanje medija da za građane Srbije treba da važe ista pravila kao za građane EU.\nUloga koju sredstva informisanja javnosti imaju u demokratskom društvu obavezuje ih da obrate posebnu pažnju na načine prikupljanja i obrade ličnih podataka građana. Uvereni smo da je savremene tehnike za monetizaciju saobraćaja na internetu, uključujući posete informativnim medijskim sajtovima, moguće primenjivati bez narušavanja privatnosti čitalaca“, navode iz SHARE Fondacije.\nBIRN i SHARE Fondacija: Lokalni mediji napredovali na indeksu privatnosti\nPortal 021 među TOP 5 medija u poštovanju standarda zaštite privatnosti\nTviter uveo novu politiku vezanu za deljenje privatnih slika\nIndeks privatnosti u medijima: Kako se rangiraju srpski mediji\nIndeks privatnosti u medijima Zaštita privatnosti\n← Veran Matić: „Medijska pismenost kompanija“\nKakvi su mogući dometi TV duela Manojlovića i Mitrovića? →


Vučić: Moguće uvođenje vanrednog stanja (VIDEO) - Politički.rs\nVučić: Moguće uvođenje vanrednog stanja (VIDEO)\nPredsednik Srbije Aleksandar Vučić navodi da uvođenje vanrednog stanja podrazumeva potpunu izolaciju.\n“Varedno stanje odrazumev potpunu izolaciju, a pitanje je koliko vremena možete da provedete u potpunoj izolaciji. Zato je to uvek potrebno držati do poslednjeg, a prvog neophodnog trenutka”, kaže Vučič.\nNavodi, ipak, da ne isključuje mogućnost uvođenja vanrednog stanja i dodaje da se zna šta to znači.\n“Ne isključujem tu mogućnost ali onog sekunda kad se uvede nema više kafića, pozorišta, barova. Onda ide vojska na ulice, zna se šta na granice”, kazao je Vučić posle sastanka Kriznog štaba za otklanjanje nastalih i sprečavanje mogućih štetnih posledica korona virusa po privredu.\n“To dalje ide u skupštinu ali s obzirom na zabranu okupljanja više od 100 ljudi u zatvorenom prostoru moguće je da predsednik Republike, predsednici Vlade Srbije i skupštine trostrukim potpisom uvedu vanredno stanje”, kazao je Vučić.\nNajavio je da će već danas biti upućen poziv penzionisanim lekarima u Srbiji kako bi pomogli u sprečavanju širenja korona virusa. ;\n“Kada nam krene taj veći broj zaraženih, a ovo je sada, uslovno govoreći, ništa, imajući u vidu krizu koja će nas zahvatiti, moramo biti spremni za nešto mnogo teže. Ovo je najteži izazov za nas u poslednjih nekoliko decenija zato što nemate ni od koga pomoć i što moramo sami o sebi da brinemo. Svi su u svetu u paničnom strahu i gorem stanju nego mi”, kazao je Vučić i dodao da će biti još mera u borbi protiv epidemije korona virusa.\nOn je, posle sednice Kriznog štaba za otklanjanje nastalih i sprečavanje mogućih štetnih posledica po privredu zarazne bolesti COVID-19, ukazao da stručnjaci potvrđuju da su stari najugroženiji.\n“Molim naše najstarije građane da ne izlaze na ulice, molim ljude iz gerontoloških centara da ne puštaju penzionere da idu u prodavnice, neka im to što im treba donesu mlađi. Molim penzionere, oni su najdisciplinovaniji, ali i najugroženiji, da ne izlaze”, rekao je Vučić i izričito ponovio:\n“Penzioneri, k’o boga vas molim, ostanite u kući, naći ćemo načina da vam dostavimo hranu i sve što vam je potrebno. Niko neće da umre od gladi”.\nNaglasio da je ogroman broj mrtvih u Zapadnoj Evropi, kao posledica virusa, podsetivši da je u Italiji juče umrlo 250 ljudi, čak 54 više nego prethodnog dana, a u Španiji 36 osoba.\n“Naša srca su uz prijateljski i bratski italijanski narod i želim im da izađu iz te teške krize u kojoj se danas nalaze”, poručio je predsednik.\nVučić je naveo da je danas u Srbiji, potvrđeno testovima, 41 osoba zaražena, ali da nema sumnje da će ih biti više.\n“Ono što je dobra vest je da je samo 21 osoba na bolničkom lečenju, od kojih tek jedna na respiratoru”, rekao je Vučić.\nO izborima u utorak\nPredsednik Aleksandar Vučić izjavio je danas da je za utorak zakazao razgovor sa svima koji su zainteresovani za parlamentarne izbore\n“Da otvoreno razgovaramo i vidimo šta ćemo i kako, po pitanju političke demokratije”, rekao je Vučić na pres konferenciji.\nVučić je istakao da je sada mnogo važnije kako da se sačuvaju životi ljudi, kako da se borimo za njih.\n“I tu ćemo biti veoma striktni”, dodao je Vučić.\nKako je dodao, razgovaraće sa predstavnicima lista koje su zainteresovane za izbore, u Palati Srbija, jer, kao je rekao, pod pretpostavkom da će svaka imati po dva predstavnika, ne želi da bude mali prostor, iako će svakako biti manje od 100 ljudi, a zbog situacije sa korona virusom.\nTagged: ALEKSANDAR VUČIĆ, IZBORI, KORONAVIRUS, VANREDNO STANJE


KLOKIĆ: STRATEGIJA ĆE DEFINISATI MJERE ZA UNAPREĐENjE ODNOSA | SRNA\nKLOKIĆ: STRATEGIJA ĆE DEFINISATI MJERE ZA UNAPREĐENjE ODNOSA\nBANjALUKA, 31. MAJA /SRNA/ - Ministar za evropske integracije i međunarodnu saradnju Republike Srpske Zlatan Klokić rekao je danas u Banjaluci da će strategijom za saradnju s dijasporom biti definisane adekvatne mjere koje će doprinijeti unapređenju odnosa Srpske i dijaspore.\n"Cilj nam je zaštita našeg pisma, jezika, kulture i tradicije. Strategijom će biti obuhvaćene ove oblasti, ali i način saradnje sa Srpskom pravoslavnom crkvom. Saradnja sa dijasporom podrazumijeva i uspostavljanje boljih kontakata", rekao je Klokić na Forumu dijaspore, govoreći o strategiji za saradnju sa dijasporom Republike Srpske.\n"Pokušavamo pronaći trajni način saradnje sa dijasporom. Naš cilj je jačanje odnosa i vraćanje međusobnog povjerenja, kao i kreiranje eklektronskih platformi za komunikaciju", dodao je Klokić.\n"Oni žele da crpe materijal za strategiju na nivou BiH i stvaranje dijaspore. Zato smo odlučili da napišemo svoju strategiju da nam je drugi ne bi nametali", naveo je Klokić.\n"Cilj nam je kreiranje aktivne mreže da bi mogli da kvalitetno razmjenjujemo informacije. Značajan je i rad predstavništava Republike Srpske, jer mogu doprinijeti zaštiti ugleda i značaja Srpske i njenih institucija", kaže Klokić.\n"Dijaspora je nezaobilazan faktor u podizanju ekonomskog standarda u Srpskoj. Ona mora biti više uključena u sveobuhvatni razvoj Srpske. Dijaspora bi mogla da kanališe u Republiku Srpsku znanja i vještine i pomogne u povezivanju institucija", zaključio je Klokić.


Siniša Mali danas u Budimpešti: Glavna tema razgovora sa Sijartom - gas - Biznis Telegraf.rs\n25/05/22 | 09:02\nMinistri će takođe razgovarati i o unapređenju ekonomske saradnje dve zemlje\nSiniša Mali / Foto: Nikola Anđić\nMinistar finansija, Siniša Mali, danas je u jednodnevnoj poseti Budimpešti, gde će sa ministrom spoljnih poslova i trgovine Mađarske, Peterom Sijartom, razgovarati o aktuelnoj energetskoj situaciji i obezbeđivanju kapaciteta za skladištenje gasa u toj zemlji.\n"Ranom zorom krećemo za Budimpeštu na nekoliko sati, gde ću se sastati sa ministrom spoljnih poslova i trgovine Peterom Sijartom. Ovo su poslednje pripreme za sastanak, na kome će nam glavna tema biti obezbeđivanje kapaciteta za skladištenje gasa u Mađarskoj, kako bismo spremno docekali zimu", naveo je Mali na svom Instagram nalogu, gde je objavio fotografiju iz aviona za Budimpeštu.\nMinistar finansija je takođe poručio da se "prijatelji poznaju u kriznim vremenima".\nMali i Sijarto će razgovarati i o unapređenju ekonomske saradnje dve zemlje, najavilo je Ministarstvo finansija Srbije, a predsednik Srbije, Aleksandar Vučić, u ponedeljak je rekao da će Mali i Sijarto razgovarati i o iznajmljivanju skladišta za 300 do 500 miliona kubnih metara gasa.\n- Ako nam neko iseče gas, ne možemo da povučemo više od pet miliona kubnih metara dnevno iz našeg skladišta. Zato nam treba još jedno mesto odakle bismo mogli da povučemo dodatnih pet miliona kubnih metara - rekao je Vučić.\n- Važno je što nam premijer Mađarske omogućava da uskladištimo između 300 i 500 miliona kubnih metara gasa", rekao je Vučić objasnivši da bi time osigurali snabdevanje za najteža tri meseca čak i da neko iseče linije snabdevanja - dodao je.\nVideo: Vučić: Nemačka ima 55 odsto zavisnost od ruskog gasa mi 100 odsto\nRačun za struju im je postao noćna mora: Godišnji trošak veći od 3.000 evra\nOgromna potražnja u maju: Drvo do 8.500 dinara, pelet iznenadio sa cenom


Vakcina kao ausvajs? - Istinomer\nVakcina kao ausvajs?\nMihaela Šljukić Bandović 30. 1. 2021.\nKo gura, a ko blokira ideju o kovid pasošima? Da li bi te digitalne isprave mogle da budu spas za turističku industriju ili instrument za diskriminaciju? Dok traje svojevrsni hladni rat vakcinama, tehnološke kompanije uveliko rade na razvoju univerzalnog sertifikata o imunizaciji.\nO uvođenju vakcinalnih pasoša kao uslova za putovanja spekuliše se od prošle godine, dakle i pre nego što su se pojavile vakcine protiv kovida 19. Ideja je da poput vakcine protiv žute groznice ili malarije, koje su obavezne za putovanja u neke zemlje, i kovid vakcina bude obavezna, ali za putovanja širom sveta. Jedina razlika je što bi, recimo, umesto specijalne “žute knjižice” koja služi kao dokaz o primljenoj vakcini protiv žute groznice, “kovid pasoš” bio digitalni. Nosili bismo ga u telefonu, u vidu posebne aplikacije, koju bismo pokazivali graničnim patrolama.\nIako je nekoliko njenih članica guralo ideju uvođenja “kovid pasoša”, EU je od toga, bar za sada, odustala i odlučila se za pooštravanje restriktivnih mera zbog sve bržeg širenja novog, mutiranog soja virusa. I dok uvođenje ovakve globalne putne propusnice još nije na agendi EU, ona bi se mogla naći na dnevnom redu najrazvijenijih zemalja sveta iz Grupe 7.\nOpet se Toni Bler javlja\nNaime, Velika Britanija, koja prednjači u Evropi po broju vakcinisanih građana, mogla bi da bude i lider u uvođenju “kovid pasoša”. To predlaže Institut Tonija Blera, bivšeg britanskog premijera, koji tvrdi da je uvođenje takvog dokumenta neizbežno. On je pozvao britansku vladu da iskoristi ulogu predsedavajućeg u G7 i inicira uvođenje elektronskog pasoša, koji bi sadržao podatke o rezultatima testa na kovid i o primljenoj vakcini. Države širom sveta mogle bi na svojim granicama da pristupe podacima skeniranjem QR koda, umesto da traže papirne potvrde, koje mogu i da se falsifikuju.\nSenke sumnji nad Svetskom zdravstvenom organizacijom\nMihaela Šljukić Bandović 13. 11. 2020.\nMeđutim, britanska vlada je još krajem prošle godine saopštila da nije u planu uvođenje “kovid pasoša” i taj stav za sada nije menjala. Kada je reč o ostalim članicama G7, zna se da Kanada ne planira da uvodi “kovid pasoše”, takva vrsta ličnog dokumenta neće se uvoditi ni u Rusiji, vlada Francuske za sada je protiv uvođenja vakcinalnog pasoša, a entuzijazam nije pokazala ni Nemačka.\nS druge strane, nekoliko evropskih zemalja lobira za uvođenje “kovid pasoša” unutar Unije. Tu ideju je u Evropskoj komisiji pokušao da progura grčki premijer Kirijakos Micotakis, koji je predložio uvođenje sertifikata o vakcinaciji kao uslova za slobodno kretanje i putovanja unutar EU, a sve pod izgovorom spasavanja nastupajuće turističke sezone.\nTaj predlog je podelio članice EU, ali je nakon rasprave prošle sedmice zaključeno da je sertifikat o vakcini medicinski dokument i da ne može biti uslov za putovanja, između ostalog zato što se još ne zna koliko zaštita od vakcine traje i da li vakcinisane osobe mogu da budu prenosioci virusa.\nUprkos tome, Island je postao prva država Šengena koja je počela da izdaje potvrde o vakcinaciji protiv kovida. Najavljujući tu odluku, tamošnje Ministarstvo zdravlja objasnilo je da građani mogu putem interneta da dobiju elektronsku potvrdu o vakcinaciji.\nIsland u tome nije usamljen. Estonija i UN-ova zdravstvena agencija kreiraju potvrde o e-vakcinaciji, poznate kao „pametni žuti karton“, a Danska razvija digitalni “kovid vakcinalni pasoš”, koji će biti uveden u prvih nekoliko meseci ove godine.\nŠpanija će se takođe uskoro naći na listi evropskih zemalja koje planiraju da uvedu potvrdu o vakcinaciji, koja bi olakšala kretanje putnika i pomogla turističkom sektoru da se oporavi od štete izazvane pandemijom. Španske vlasti smatraju da je sertifikat o vakcinaciji neizbežan jer bi garantovao siguran povratak normali i kretanju, a od EU i Organizacije za ekonomsku kooperaciju i razvoj traže da se napravi takav dokument. Ideju o uvođenju potvrde o vakcinaciji podržale su i portugalske vlasti.\nIstovremeno, Turistički savez Italije pozvao je italijansku vladu da uvede potvrde o vakcinaciji, a inicijativu za uvođenje sertifikata koji bi građanima omogućio slobodno putovanje, bez obaveze da se podvrgavaju testiranju na kovid, podržala je i Međunarodna asocijacija vazdušnog saobraćaja.\nPodsećamo da su neke od pomenutih evropskih zemalja – Italija, Grčka, Španija, Portugal, Francuska, Malta, Kipar, Bugarska i Rumunija, još krajem aprila prošle godine pozvale EU da izradi “homogeni” plan za pomoć turizmu, a da je hrvatski ministar turizma Gari Kapeli zatražio zajednički protokol o putovanjima, uključujući takozvani „pasoš KOVID-19“.\nDalje, tehnološke firme u SAD i EU zajedno s neprofitnom organizacijom “Komons prodžekt” uveliko rade na univerzalnom sertifikatu preko aplikacije CommonPass. Ta aplikacija se već testira na nekim od najvećih aerodroma na svetu, a cilj je da bude prihvaćena na svim svetskim aerodromima.\nSrbija i njen informacioni sistem\nKakav je stav Srbije prema uvođenju digitalnih “kovid pasoša” i da li država radi nešto na tom planu, Istinomer je pokušao da sazna u Ministarstvu zdravlja i kabinetu predsednice Vlade Srbije, ali smo ostali bez odgovora. Ipak, premijerka Ana Brnabić o toj temi progovorila je na televiziji Happy. Predsednica vlade izjavila je da je Srbija spremna za slučaj da se uvedu “kovid pasoši” zahvaljujući svom, kako je rekla, informacionom sistemu. Ona je, međutim, dodala da smatra kako njihovo uvođenje nije moguće jer bi vodilo diskriminaciji i jer to ne podržavaju Nemačka i Francuska, dve ključne države EU.\nDruga nedoumica kada je reč o Srbiji jesu i spekulacije da i oni koji su vakcinisani neće moći da putuju u evropske zemlje ili SAD ukoliko su primili rusku ili kinesku vakcinu, budući da one nisu odobrene u tim zemljama. Takve tvrdnje, međutim, nedavno je samouvereno odbacio predsednik Aleksandar Vučić, upitavši da li to znači da pola sveta neće moći nigde da putuje zato što su uzeli rusku vakcinu.\nS druge strane, državni sekretar Ministarstva zdravlja Mirsad Đerlek imao je rešenje i za najgori scenario, koji podrazumeva da oni koji su vakcinisani “Sputnjikom V” i “Sinofarmom” ipak ne mogu da putuju u zemlje u kojima te vakcine nisu odobrene. “Ako ne budemo mogli da putujemo na Zapad, ima dosta lepih zemalja prema Istoku pa ćemo putovati tamo i živeti normalno kao pre pojave korone“, rekao je Đerlek.\nAko ostavimo po strani vrcavost državnog službenika, ohrabruje činjenica da je Rusija nedavno podnela zahtev Evropskoj agenciji za lekove za registraciju vakcine “Sputnjik V”, te da je Mađarska postala prva zemlja članica EU koja je odobrila, a zatim i kupila rusku vakcinu.\nOhrabruje i najava da bi Svetska zdravstvena organizacija (SZO), osim vakcine iz britanske kompanije „AstraZeneka“, verovatno mogla da odobri i dve kineske vakcine, koje su razvili „Sinofarm“ i „Sinovak Biotek“.\nDirektor kancelarije SZO u Srbiji Marijan Ivanuša rekao je da je lično protiv toga da se “kovid pasoši” izdaju samo za određenu vakcinu, ocenivši da bi to bila „politizacija problema korone”. Ivanuša je naglasio i da je Svetska zdravstvena organizacija protiv uvođenja “kovid pasoša”, jer nemaju sve države i svi ljudi istu dostupnost vakcini.\nDiskriminacija je upravo glavni argument onih koji kritikuju uvođenje “kovid pasoša”. Naime, pojedine grupe za ljudska prava strahuju da bi takvi pasoši mogli da diskriminišu one koji čekaju vakcinu, ne mogu da je dobiju ili jednostavno ne žele da je prime. S druge strane, zagovornici ovakve putne isprave smatraju da nije etično da se ljudi koji nemaju ili imaju mali rizik od širenja virusa, drže u izolaciji prilikom ulaska u drugu državu.\ncovid-19 korona virus Evropa pasoši vakcina


RTS :: Hasani: Samo Srpska lista može da predstavlja srpsku zajednicu u vladi\nPolitika Hasani: Samo Srpska lista može da predstavlja srpsku zajednicu u vladi\npetak, 11. okt 2019, 13:52 -> 14:07\nJedino predstavnici Srpske liste mogu da predstavljaju srpsku zajednicu na Kosovu u parlamentu i u vladi, jer je podela vlasti proporcionalna među etničkim zajednicama, tvrdi bivši predsednik Ustavnog suda Kosova Enver Hasani.\nEnver Hasani je rekao da je Ustav jasan u smislu "naše ustavne demokratije, a to znači da se deljenje vlasti vrši po principima Ustava gde su većinske i manjinske zajednice ravnopravne".\n"U tom smislu, Ustav kaže da su pripadnici srpske zajednice zastupljeni u vladi i Skupštini po broju glasova koje su dobili na izborima. U ovom slučaju, Srpska lista je dobila sve glasove biračkog tela srpske zajednice i jedino ona može da predstavlja tu zajednicu na Kosovu u parlamentu i vladi", izjavio je Hasani u intervjuu za Kosovo onlajn.\nHasani navodi da Ustav daje dve opcije kada je reč o imenovanju ministara.\n"Odluku o imenovanju treba formalno da podrže partije, grupe građana ili koalicije koje su dobile najveći broj glasova, a ako se imenuju osobe koje su unutar parlamenta, onda se vrše konsultacije. U oba slučaja, volja predstavnika te zajednice, u ovom slučaju je to Srpska lista, konstitutivne je prirode, a ne deklarativne", istakao je Hasani.


Kineske aktivnosti pretnja za Japan\nSporna ostrva u Istočnim kineskom moru\nJapan je saopštio da su agresivne kineske aktivnosti u Istočnom kineskom moru među najvećim pretnjama po bezbednost zemlje, dok premijer Šinzo Abe donosi niz kontroverznih mera za jačanje uloge japanske vojske.\nJapansko ministarstvo odbrane je u godišnjem izveštaju oštro kritikovalo aktivnosti Pekinga na razvijanju podmorskih rezervi nafte i gasa u Istočnim kineskom moru, kao i sve snažnije vojno prisustvo blizu ostrva koje kontroliše Japan, a na koje pravo polaže i Kina.\nU izveštaju se takođe odbacuju kineski potezi u Južnom kineskom moru, gde je Peking počeo da pravi nekoliko veštačkih ostrva, što je povećalo napetosti između Kine i više istočnoazijskih suseda.\nU međuvremenu, donji dom japanskog parlamenta uvojio je predloge zakona kojima se ublažavaju ograničenja na japanske samodbrambene snage, nametnuta posleratnim Ustavom.\nZakonski predlozi između ostalog, dozvoljavaju japanskoj vojsci da brani prijateljske zemlje u slučaju napada. Kinesko ministarstvo inostranih poslova osudilo je usvajanje tog zakonodavstva, navodeći da dovodi u pitanje nastavak “isključivo odbrambene” politike Tokija.\nO spornom zakonodavnom okviru, kojem se protive opozicioni poslanici i veći deo javnosti, sada bi trebalo da se izjasni gornji dom parlamenta.


Promovisan projekat Beogradskog centra za ljudska prava\nEkonomska i socijalna prava drasticno ugrozena\nBeogradski centar za ljudska prava promovisao je 19. oktobra dve, za nase prilike kapitalne, studije o ekonomskim i socijalnim pravima u Jugoslaviji. Ostvarivanje ekonomskih i socijalnih prava zbornik je radova eksperata iz tih oblasti, pripremljenih za tri okrugla stola 1998. godine. Rezultati njihovih istrazivanja ukazuju, kako pise u predgovoru knjige, na dramaticno ugrozavanje ekonomskih i socijalnih prava i na cinioce i teskoce koje ometaju njihovo ostvarivanje. Neprihvatanje ekonomskih reformi i odbijanje medjunarodne saradnje imenuju se za glavne razloge niskog nivoa ostvarivanja ekonomskih i socijalnih prava.\nDeo tih istrazivanja dr Aleksandra Jovanovic i dr Slobodanka Nedovic koristile su za knjigu Stanje ekonomskih i socijalnih prava u SR Jugoslaviji. Pisana u formi izvestaja o sprovodjenju medjunarodnog pakta o ekonomskim, socijalnim i kulturnim pravima u SRJ, knjiga nudi uporedno tumacenje pomenutih prava prema svetskim konvencijama i domacim propisima. Autorke posebno ukazuju na disproporciju formalno odredjenih i realno ostvarenih prava i to potkrepljuju obiljem podataka (doduse, do 1998. godine).\n»Od tada se nista nije popravilo«, smatra Nedovic, a za ilustraciju tempa pada standarda nudi podatak da je do 1991. za potrosacku korpu cetvoroclane porodice bila dovoljna prosecna plata, dok su sedam godina kasnije bile potrebne 2,2 plate. Ipak, Jugoslavija je svoj poslednji izvestaj Komitetu za ljudska prava podnela 1984. i tek kada se u drzavnim krugovima saznalo za projekat Beogradskog centra pocela je priprema paralelnog izvestaja.\nZapazanje dr Jovanovic je da su ekonomska i socijalna prava kod nas normativno visoko postavljena, ali da drzava ne moze da ih isporuci, sto je posledica neefikasne privrede koju je stvorio aktuelni rezim zatvarajuci tako unutrasnji zid sankcija. Unutar njega se, kako je naveo jedan od autora zbornika radova, dr Darko Marinkovic, prvi put u istoriji Srbije dogodilo da je Albanija nadmasi na podrucju standarda. Dok je prosecna plata ovde ispod 70 DEM, u Albaniji iznosi 200, u Bugarskoj 230, a u Makedoniji 370 DEM. On je izneo i podatak da u sivoj ekonomiji radi vise od 50 odsto svih zaposlenih i zapazanje UGS »Nezavisnost«, u kojem je direktor Centra za istrazivanja, da su ljudi zaplaseni i za goli zivot. Clan rukovodstva prodrzavnog Saveza samostalnih sindikata Jugoslavije, Dragan Radulovic, tvrdi da se socijalna i sindikalna prava u SRJ ostvaruju u uslovima najtezim u svetu, opterecenim stalnim nagovestajima rata od strane sistema koji cesto ima karakter rusilackog, dok je radnistvo gurnuto na margine zbivanja.\nZbog svega toga jasna je namera celog projekta da se, kako rece dr Vojin Dimitrijevic, direktor Beogradskog centra, skrene paznja na onu vrstu ljudskih prava koja traze ucesce drzave da bi se postigla socijalna pravda, a koja su zaboravljena. On je izneo ocenu autora projekta da sada imamo vise gradjanskih prava nego 1980. godine, ali da su ekonomska i socijalna prava nekad bila bolje zagarantovana. Ili, kako navodi dr Nedovic, sada je mnogo manje socijalne sigurnosti nego u bivsoj socijalistickoj Jugoslaviji i zbog toga su primetni signali da raste zal za »starim dobrim vremenima«.


Nove mere Minstarstva zdravlja Kosova\nU cilju sprečavanja širenja zaraze koronavirusom, Ministarstvo zdravlja je usvojilo odluku o merama u zdravstvenim ustanovama.\nMinistarstvo zdravlja Kosova (Foto Anadolija)\nNaloženo je da javne stomatološke ustanove rade ograničneo, odnosno samo u slučajevima kada pacijent trpi bolove, pa je nepohodno uklanjanje bola ili je potrebno vađenje zuba.\nSvim privatnim bolnicama i drugihm zdravstvenim ustanovama na celoj teritoriji Kosova koje pružaju usluge fizikalne rehabilitacije, među kojima su i banje i spa centri, naređuje se obustavljanje rada.\nOva naredba se odnosi i na stomatološke ordinacije, klinike fizikalne terapije, kao i specijalističke ambulante fizikalne medicine.\nPrema odluci Ministarstva, Inspektorat zdravstva je dužan da preduzme hitne mere za sprovođenje ove odluke na celoj teritoriji Kosova.


Pretraga - Mašina\nMašina napredna pretraga\novo je polje za pretragu\nNa konferenciji za medije ispred Ministarstva rada predstavnici pokreta Ne davimo Beograd i političke platforme Solidarnost su pozvali nadležne da reaguju na loš tretman stranih radnika u Zrenjaninu i podsetili da to nije izolovan slučaj.\n138 potpisnika inicijative „Živim i van sezone“ iz organizacija civilnog društva, akademske zajednice i sindikata još jednom poziva Ministarstvo za rad, zapošljavanje, boračka i socijalna pitanja da povuče „Nacrt zakona o radnom angažovanju zbog povećanog obima posla u određenim delatnostima“.\nZakon o sezonskom radu ulazi u javnu raspravu\nMinistarstvo za rad, zapošljavanje, boračka i socijalna pitanja danas je raspisalo poziv za javnu raspravu o „Nacrtu zakona o radnom angažovanju zbog povećanog obima posla u određenim delatnostima“, odnosno nekadašnjem Zakonu o sezonskom radu.\nIzmene Zakona o sezonskom radu su u suprotnosti sa strateškim dokumentima za zapošljavanje\nIzmene Zakona o sezonskom radu koje bi uskoro mogle da se nađu u javnosti su u suprotnosti sa državnim strateškim dokumentima i akcionim planovima koji se odnose na zapošljavanje kao i sa međunarodnim konvencijama.\nZakon o radnom angažovanju na određenim poslovima u skladu sa povećanim potrebama poslodavca bi mogao uskoro da zameni Zakon o sezonskom radu i proširi njegovo delovanje na oblasti van poljoprivrede gde se od pre par godina primenjuje.\nHoćemo li svi biti sezonci? Javni razgovor o proširenju dejstva Zakona o sezonskom radu u organizaciji portala Mašina\nU utorak, prvog juna, od 18 časova, u Domu omladine Beograda (Makedonska 22) održaće se tribina pod nazivom „Hoćemo li svi biti sezonci?“.\nMario Reljanović: Izmene Zakona o sezonskom radu prevazilaze moja najgora očekivanja\nStručnjak za radno pravo, Mario Reljanović, smatra da nacrt novog zakona koji će regulisati rad „sezonaca“ sadrži norme koje „ne znače ništa“ i da ne donosi poboljšanje prava radnika i radnica.\nI pored velikog protivljenja sindikata i stručnjaka vlast nastavlja sa izmenama Zakona o sezonskom radu\nPrema saznanjima novinara Mašine Zakon o sezonskom radu će promeniti ime i ipak biti proširen i na delatnosti van poljoprivrede. O rešenosti vlasti da progura ovaj zakon govori i pojačavanje njihovih redova u radnoj grupi koja bi trebalo da izradi nacrt.\nUdruženja, političke organizacije i sindikati zahtevaju povlačenje nacrta izmena Zakona o sezonskim poslovima\nU Saopštenju se napominje da rasprostranjenost neformalnog zapošljavanja predstavlja gorući problem zbog kojeg je ugrožena egzistencija pola miliona ljudi u Srbiji.\nZakon o sezonskom radu: teret socijalne reprodukcije po promotivnim cenama\nŽene koje rade kućne poslove nisu zakonski prepoznate kao radnice a sudeći prema nacrtu zakona o sezonskim poslovima vlast nema nameru da im poboljša radni i materijalni status.\nSamostalni sindikat ugostiteljstva i turizma Srbije smatra da je nacrt zakona o sezonskom radu apsolutno neprihvatljiv i poziva Vladu i ministarstvo rada da odustanu od daljih aktivnosti na izradi ovog zakonskog predloga.


Sada ste povezani na Atos javni internet sajt. Informacije i sadržaj na ovom sajtu su objavljeni u skladu sa sledećim Uslovima i Vaš pristup i nastavak korišćenja predstavlja iskaz potpunog prihvatanja navedenih Uslova. Ovaj sajt je namenjen pružanju informacija o Atos-u i njegovim zavisnim preduzećima i filijalama (u daljem tekstu: Atos), njegovoj organizaciji, proizvodima i uslugama u ponudi njegovih divizija i njegovom akcijskom učinku. Ipak, ove informacije predstavljaju samo prezentaciju proizvoda i usluga Atos-a i ne predstavljaju ugovornu obavezu. U cilju zaključivanja bilo kakvog ugovornog sporazuma, molimo vas da kontaktirate direktno matičnu kompaniju ili neko od njenih zavisnih preduzeća. Iako Atos ulaže razumne napore da na ovom web-sajtu objavi tačne i ažurne informacije, ovaj web-sajt može sadržati netačne, zastarele informacije ili štamparske greške. U skladu sa ovim, Atos ne daje bilo kakve garancije niti tvrdnje u vezi sa tačnošću ili potpunošću bilo kojih informacija koje su ovde objavljene. Dalje, Atos ne prihvata bilo kakvu odgovornost, dužnost ili obavezu za bilo kakve greške ili omaške u sadržaju ovog sajta. Nazivi, slike, logoi i snimci koji identifikuju usluge Atos-a su zaštićene oznake Atos-a odnosno njegovih filijala. Bilo kakvo navođenje na ovom web-sajtu bilo kojih informacija, sadržaja, dobara, proizvoda, procesa ili usluga trećih lica pozivanjem na trgovačko ime, trgovački žig, proizvođača ili na drugi način ne čini niti implicira odobravanje, prihvatanje ili preporuku istih ili vezu Atos-a sa bilo kojim navedenim entitetom. Dalje, ovaj web-sajt može biti povezan tj. linkovan sa drugim web-sajtovima, koji nisu pod kontrolom Atos-a niti ih isti održava. Atos ne obavlja pregled bilo kojeg sajta koji je povezan sa ovim sajtom, te Atos nije odgovoran za sadržaj objavljen na tim sajtovima niti na bilo kojim stranicama izvan sajta ili na drugim sajtovima koji su povezani sa gore navedenim sajtovima. Atos Vam ove linkove stavlja na raspolaganje radi jednostavnosti korišćenja, te objavljivanje bilo kojeg od navedenih linkova ne implicira da Atos prihvata navedene sajtove. Atos ne preuzima vlasništvo nad materijalima koje Vi objavite na ovom web-sajtu, između ostalog povratnih informacija i sugestija, postova, poslatih fajlova, ulaza i drugih postavljenih materijala. Atos neće snositi odgovornost niti će se smatrati odgovornim za sadržaj takvih materijala koje Vi objavljujete, niti gledišta koja su u njima iskazana. Atos zadržava pravo da u bilo kom trenutku, po sopstvenom nahođenju, pregleda sadržaj koji Vi objavljujete i da ga izmeni, premesti, obriše, odnosno da odbije prihvatanje bilo kog sadržaja koji po mišljenju Atos-a krši ove Uslove korišćenja ili je u bilo kom drugom smislu neprihvatljiv ili neprikladan, bilo iz zakonskih ili drugih razloga. Postavljanjem svojih materijala na ovaj web-sajt, garantujete Atos-u i svim licima koja isti ovlasti, besplatnu, višestruku, neopozivu, neisključivu, neograničenu licencu za korišćenje, umnožavanje, izmene, prenos, prodaju, korišćenje, stvaranje izvedenih radova, distribuciju, odnosno javno izvođenje ili prikaz takvih materijala, u celosti ili delimično, na bilo koji način, korišćenjem bilo kog medijuma (bez obzira da li isti već postoji ili će tek biti razvijen) za bilo koju potrebu koju bi Atos mogao odabrati. Korišćenje i razgledanje ovog web-sajta obavljate na sopstveni rizik. Atos ili bilo koja druga strana koja učestvuje u kreiranju, izradi ili isporuci ovog sajta ne može biti odgovorna za bilo kakve direktne, slučajne, posledične, indirektne ili kaznene štete koje nastaju kao posledica Vašeg pristupa ili korišćenja ovog sajta. Izuzetno od prethodnog, sve na ovom sajtu Vam je stavljeno na raspolaganje „u viđenom stanju“ i „u dostupnom stanju“ bez bilo kakve garancije, eksplicitne ili implicitne, između ostalog i implicitnih garancija utrživosti, prikladnosti konkretnoj svrsi, nekršenja prava intelektualne svojine trećih lica. Atos može vršiti izmene, unapređenja, ispravke, odnosno promene ovog web-sajta i ovih Uslova u bilo kom trenutku, uz pravovremeno obaveštenje. Ovaj sajt koristi Google Analytics Atos nije odgovoran za bilo kakav oblik keširanog sadržaja, koji se povlači sa njegovih web-sajtova. U slučaju da se deo ovih Uslova proglasi neprimenjivim, neprimenjivi deo će se tumačiti u skladu sa primenjivim zakonom najpribližnije moguće, tako da iskazuje prvobitne namere strana, dok će ostale odredbe u potpunosti ostati na snazi i zadržati primenjivost. U slučaju da Atos ne insistira na strogom sprovođenju bilo koje od odredbi ovog Sporazuma, to se ni u kom slučaju ne može tumačiti kao odricanje bilo koje obaveze niti prava. Takođe, međusobno ponašanje bilo kojih ovde navedenih strana ili poslovna praksa ne mogu delovati u smislu izmene bilo koje odredbe ovih Uslova. Ovi Uslovi se zasnivaju na zakonima Francuske i tumačiće se u skladu sa njima. Svaki pravni lek protiv Atos-a se mora pokrenuti u Francuskoj.\nSaopštenja za javnost Atos-a se objavljuju na ovom web-sajtu samo za potrebe istorijske evidencije. Informacije koje je Atos objavio su bile tačne u trenutku objavljivanja, u skladu sa odricanjem odgovornosti u vezi sa izjavama koje se odnose na budućnost, a koje su štampane istovremeno sa obaveštenjem. Investitori ne bi trebalo da pretpostavljaju da izjave date u takvim dokumentima ostaju na snazi do daljnjeg. Atos ne pregleda prethodno objavljena saopštenja radi utvrđivanja da li su i dalje tačna, te informacije sadržane u takvim dokumentima mogu biti zamenjene. Atos odbija bilo kakvu obavezu da ažurira saopštenja ili izjave za javnost. Finansijske informacije kojima se može pristupiti putem ove stranice se odnose samo na konkretan datum ili datume njihovog nastanka. Takve informacije mogu zastareti. Atos ne prihvata na sebe bilo kakvu obavezu i odbija bilo kakvu dužnost da ažurira bilo koje informacije koje su objavljene na ovoj stranici. Buduće finansijske performanse Atos-a su predmet raznih trendova, rizika i nesigurnosti, koje mogu dovesti do toga da stvarni rezultati značajno odstupaju od rezultata navedenih u iskazima koji se odnose na budućnost. Ovakvi trendovi, rizici i nesigurnosti, koji bi mogli uticati na buduće finansijske rezultate Atos-a su detaljnije razrađeni u izveštajima Atos-a koje ovaj podnosi AMF-u (Uprava za finansijske poslove Francuske), u koje spada i Godišnji izveštaj Atos-a za poslednju fiskalnu godinu. AKO OVI USLOVI NE BUDU U POTPUNOSTI PRIHVAĆENI, KORIŠĆENJE OVOG WEB-SAJTA SE MORA ODMAH PREKINUTI. Atos, Atos logo, Atos Consulting, Atos Worldgrid, Worldline, BlueKiwi, Bull, Canopy the Open Cloud Company, Yunano, Zero Email, Zero Email Certified i The Zero Email Company su registrovani trgovački žigovi u korist Atos SA. Jun Atos.net je registrovan i u vlasništvu Atos SA, akcionarskog društva (“Société Anonyme”), koje je osnovano i posluje u skladu sa zakonima Francuske, sa sedištem u Bezonsu, Francuska, River Ouest 80, Quai-Voltaire, 95870 Bezons, sa matičnim brojem kompanije u Registru poslovnih subjekata iz Pontoza: 323 623 603.\nVi ste ovde:Uslovi korišćenja


Danska odobrila nastavak izgradnje Severnog toka 2 - Biznis i Finansije\nHome\tVestiEkonomija\tDanska odobrila nastavak izgradnje Severnog toka 2\nDanska je odobrila nastavak gradnje Severnog toka 2 koji će omogućiti dotok ruskog gasa u Evropu preko Baltičkog mora.\nNaime, kompanija Gasprom dobila je dozvolu da završi izgradnju „Severnog toka 2“, odnosno da tokom realizacije ovog projekta koristi plovila u tom moru.\nDa podsetimo, Severni tok je sistem gasovoda koji bi dopremali prirodni gas iz Rusije do Nemačke. On podrazumeva Severni tok 1 (od ruskog grada Viborga do nemačkog grada Grajvsfalda) i Severni tok 2 koji bi išao od ruskog Ust-Luga\nRadove na Severnom toku 2 izvodi kompanija Nord Stream 2, koja je zapravo u vlasništvu Gasproma. Radovi su započeti 2018. godine međutim projekat je bio “na ledu” zbog američkih sankcija. Gasovod je trebalo da profunkcioniše sredinom ove godine, ali to se nije desilo.\nNo, prema pisanju Sputnjika, Danska energetska agencija dala je početkom jula dozvolu kompaniji „Nord Strim 2“ da završi izgradnju „Severnog toka 2“ u svojim vodama. Žalba nije stigla do 3. avgusta, kada je istekao rok za žalbe, tako da se sada očekuje nastavak projekta.\ndanskaSeverni tok 2


depilacija secernom pastom kozmeticki saloni tretmani beograd\nKozmetički saloni > Kozmetički tretmani > Depilacija šećernom pastom\nDepilacija šećernom pastom je pravi hit, a sada ćemo da vidimo koje su joj prednosti u odnosu na depilaciju toplim ili hladnim voskom. Pre svega šećerna pasta se za razliku od voska ne lepi za kožu pa samim tim nema ni neželjenih iritacija.\nDepilacija šećernom pastom je odgovara svim tipovima kože i potpuno je prirodna. Za razliku od voska, šećerna pasta ne lomi dlačice na pola već i sve u potpunosti čupa iz samog korena, što garantuje proređivanje neželjenih dlačica.\nŠećerna pasta se za razliku od voska lepi samo za dlaku, a ne i za kožu, što osigurava znatno bezbolniju depilaciju bez iritirane kože i uraslih dlačica. Šećernom pastom se depiliraju svi delovi tela – lice, grudi, ruke, noge, intimna zona...\nDepilacija šećernom pastom pogodna je i za muškarce i za žene.


ISTAKNUTI srpski slavista, lingvista, prevodilac, književnik i penzionisani profesor Filološkog fakulteta Miodrag Sibinović preminuo je juče u 83. godini, saopštila je njegova porodica.\nObjavio je preko 300 stručnih i naučnih radova i 20 autorskih knjiga iz oblasti nauke o književnosti. Sibinovićeva knjiga "O prevođenju" (1990) bila je osnovni udžbenik za sve srednjoškolce prevodilačkog smera u Srbiji). Radovi su mu objavljivani, osim na srpskom, na ruskom, češkom, francuskom, beloruskom i ukrajinskom jeziku. Godine 1996. dobio je zvanje počasnog doktora Moskovskog univerziteta.\nDobitnik je brojnih domaćih i međunarodnih nagrada, a bio je i nosilac posebnog priznanje za vrhunski doprinos nacionalnoj kulturi u Republici Srbiji.\nSrbija In memoriam srednjoškolci profesor Filološkog fakulteta Miodrag Sibinović


Amerika zabranila kupovinu državnog duga Venecuele - Sputnjik Srbija\n14:35 24 Septembar 2020\nAmerika zabranila kupovinu državnog duga Venecuele\n21:23 21.05.2018 Preuzmite kraći link\nDonald Tramp je zabranio američkim građanima i pravnim licima operacije sa suverenim dugom Venecuele, navodi se u ukazu predsednika SAD.\n„Zabranjena je kupovina duga Vlade Venecuele“, navodi se u Trampovom ukazu.\nZabranjeno je da se akcija kompanija i organizacija daju kao zalog i dug i u kojima ona ima više od 50 odsto vlasništva.\nVisoki predstavnik američke administracije SAD rekao je novinarima da na takav način Vašington ograničava „mogućnost režima da rasprodaje državnu imovinu po niskim cenama na račun venecuelanskog naroda“.\nPo njegovim rečima, zabrana za kupovinu duga uključuje čitav debitni dug, vezan za Amerikance ili lica koja se nalaze u SAD.\n„To uključuje u dug državnih naftnih kompanija“, rekao je predstavnik administracije.


VOICE: Kako se na tender za izgradnju zgrade RTV javio samo jedan ponuđač - Sindikat novinara Srbije\nVOICE: Kako se na tender za izgradnju zgrade RTV javio samo jedan ponuđač\nProgramski direktor organizacije Transparentnost Srbija Nemanja Nenadić izjavio je da je "razlog za alarm" činjenica da se za izgradnju nove zgrade Radio-televizije Vojvodine (RTV), posao vredan blizu 800 miliona dinara, javio samo jedan ponuđač.\nSamo jedna pristigla ponuda na tenderu vrednom blizu 800 miliona dinara – to je razlog za alarm, naročito u vremenu kada privrednici kukaju kako nema dovoljno posla, rekao je Nenadić za Vojvođanski istraživačko-analitički centar (VOICE).\nPrema njegovim rečima, taj alarm pre svega znači da je neophodno da naručilac preispita svoje postupanje i da sagleda šta je uradđeno pogrešno.\n"Da li su, na primer, dodatni uslovi za učešće na tenderu postavljeni previše strogo, da li se naručilac potrudio da informacija o raspisanom tenderu dođe do što većeg kruga potencijalnih izvođača, ne samo u Srbiji, već i u okruženju.\nDa li je, pre nego što je nabavka uopšte započeta, ispitao tržište i proverio koliko postoji firmi u Srbiji koje ispunjavaju uslove poziva, s obzirom na hroničnu nesolventnost, reference i kapacitete", kazao je Nenadić.\nOn nije isključio ni mogućnost da je na epilog minulog tendera uticao zapravo dogovor izmedju samih firmi.\n"Nepoželjna situacija – samo jedna ponuda – koja obično rezultira time da se na kraju dobije manji kvalitet ili plati veća cena, može nastati i bez krivice naručioca. Naime, ako je tržište potencijalnih izvođača radova veoma malo, a interesi učesnika isprepleteni, onda je sasvim moguć i scenario u kojem se potencijalni takmaci unapred dogovore kako ne bi kroz konkurenciju obarali jedni drugima cenu. Takve podele tržišta su nedopuštene i kažnjive, ali se veoma retko gone i teško dokazuju", objasnio je Nenadić.\nOba tendera u vezi s izgradnjom nove zgrade RTV-a, ukupne procenjene vrednosti od oko 800 miliona dinara, okončani su nedavno svega dve nedelje nakon otvaranja ponuda, a na oba tendera pristigla je samo po jedna ponuda.\n"Iako je u pitanju projekat za koji, valjda, niko nije zainteresovaniji od samog RTV-a, Pokrajinska vlada odlučila je da sprovodjenje tenderskog postupka za izgradnju bude prepušteno isključivo Upravi za kapitalna ulaganja (UKU) AP Vojvodine. A u ranijim komisijama za sprovođenje javnih nabavki u vezi s uklanjanjem ruševina sedeli su i predstavnici RTV i UKU, s tim što je RTV imao većinu članova", naveo je VOICE.\nOdluku o tome da sprovodjenje tendera za izgradnju u potpunosti prepusti UKU, Pokrajinska vlada je donela 17. maja, i to isključivo zbog, kako je za VOICE rekao predsednik Pokrajinske vlade Igor Mirović, procene da bi UKU tenderski postupak mogo da sprovede "brzo, efikasno i kvalitetno".\nS ponudom od 784,8 miliona dinara i rokom za završetak radova od 480 dana, posao je dobila grupa ponuđača: SMB-gradnja iz Subotice (kao nosilac posla) i firme Proing, Modulor, Karin komerc MD i MPP "Jedinstvo", uz dva podizvođača (Elsing group i Fitiš-Ju). I na tender za izbor stručnog nadzora na izgradnji zgrade RTV-a stigla je samo jedna ponuda od 12,2 miliona dinara, a ugovor o javnoj nabavci je dodeljen novosadskom Institutu za zaštitu na radu.


Ekonomske posledice upotrebe standarda u međunarodnoj trgovini - serija standarda ISO 14000 Digitalni repozitorijum Instituta ekonomskih nauka u Beogradu\nEkonomske posledice upotrebe standarda u međunarodnoj trgovini - serija standarda ISO 14000\nU radu je ukazano na vezu između primene standarda serije ISO 14000 i savremenih oblika međunarodne trgovine. Sa stanovišta međunarodnih ekonomskih odnosa, standardizacija je osnova za uklanjanje tehničkih i ostalih prepreka u prometu robe i usluga, ali i osnov za stvaranje međunarodnih sistema za obezbeđenje kvaliteta. Savremena međunarodna razmena se ne može zamisliti bez standarda koji prate ovaj proces. Serija ISO 14000 je skup standarda koji omogućavaju sistemski pristup pravnim licima za upravljanje uticajima privrednih aktivnosti na životnu sredinu. Standardi ove serije su rezultat Urugvajske runge pregovora GATT-a i Konferencija Ujedinjenih nacija o životnoj sredini i razvoju iz 1992. godine. Posle stvaranja nacionalnih standarda za sistem ekomenadžmenta u nizu razvijenih zemalja (EU i Kanada), Međunarodna organizacija za standardizaciju (ISO) je osnovala Stratešku savetodavnu grupu za životnu sredinu (SAGE), sa ciljem da ekološke aspekte privrednih delatnosti standardizuje i obezbedi unificiranu osnovu za primenu koncepta održivog razvoja u praksi. Merenjem ukupnih troškova i troškova kvaliteta, došlo se do zaključka da se primenom ovog sistema standarda, podiže kvalitet uz smanjenje troškova, što pozitivno utiče na poslovni rezultat preduzeća, odnosno rast: produktivnosti, ekonomičnosti, rentabilnosti, efektivnosti, efikasnosti i profitabilnosti. Primena standarda serije ISO 14000 ima značajan uticaj na realizaciju Poglavlja 27, što je nužno u pretpristupnim pregovorima sa Evropskom unijom.\nmeđunarodna trgovina, standardi, kvalitet, zaštita životne sredine


Draghi ne vidi povod za ‘devijacijom’ u stvaranju novca – Bankar.me\nApril 6, 2017 BANKE, SVE VIJESTI, SVIJET Leave a comment\n– Ja ne vidim povod za devijaciju od indikacija koje smo postojano pružali u uvodnim riječima na našim pres konferencijama – rekao je Mario Draghi na konferenciji u Frankfurtu.\n– Prije bilo kakvih promjena sastavnica našeg stava – kamatne stope, kupovina imovine i buduće smjernice – mi još uvijek moramo izgraditi dovoljno povjerenje da će inflacija uistinu postići naš cilj na srednjoročnom horizontu i da će tamo ostati čak i u uslovima manje podrške monetarne politike, citira Reuters.\nZa razliku od Amerike, Evropa je na finansijsku krizu odgovorila mjerama štednje koje su rezultirale snažnom deflacijom na starom kontinentu. ECB je program kvantitativnog popuštanja, iliti stvaranja novca/podsticanja inflacije, započeo u martu 2015. godine.\nCenralne banke za sprovođenje monetarne politike (u ovom slučaju plasiranja novca u realnu ekonomiju) koriste složeni transmisioni mehanizam koji karakterišu dugi, varijabilni i neizvjesni vremenski odmaci.\nPOJMOVIECB - Evropska Centralna Banka ECB jeftini krediti za banke ECB monetarni podsticaj ECB quantitative easing Mario Draghi\nPrevious Pada Dod Frenkov zakon, bankari i investitori slave\nSljedeći Jelena Vuletić, Hipotekarna banka: Ne treba ići, već rasti kroz život


„Čestitam Zvezdi, ovakve uvrede nikada nisam doživeo“ /video/ - 12.05.2021, Sputnik Srbija\n„Čestitam Zvezdi, ovakve uvrede nikada nisam doživeo“ /video/\nDragan Bajić, trener Igokee, ponosan je na ekipu što je pružila jak otpor Crvenoj zvezdi, ali je istakao i da je razočaran na koji način je ugošćena njegova... 12.05.2021, Sputnik Srbija\nCrvena zvezda pobedom nad ekipom iz Republike Srpske plasirala se u finale regionalnog košarkaškog takmičenja, a Bajić je posle susreta čestitao klubu sa Malog Kalemegdana na pobedi, ali i istakao šta mu je zasmetalo.U dvorani „Aleksandar Nikolić“ nije bilo navijača, ali tu su bili prijatelji kluba koji su, po Bajiću, stvorili takvu atmosferu da on nikada nije doživeo toliko uvreda na jednom susretu.„Čestitam čelnicima ABA lige na sjajnoj organizaciji u izuzetno teškim uslovima. Istovremeno koristim priliku da se zahvalim i na sjajnom gostoprimstvu u Beogradu, jer Igokea, moji igrač i ja kao trener, nikada nismo doživeli ovakve uvrede“, rekao je šef stručnog štaba Igosa. Zvezda je do trijumfa došla zahvaljujući sjajnoj četvrtoj četvrtini u kojoj je dozvolila protivniku da postigne samo dva poena, naspram 19 koliko je ona ubacila.„Čestitam Zvezdi na pobedi. Nije samo poslednja četvrtina bila problem. Problem je bila prva deonica u kojoj smo dozvolili rivalu da stigne do velike prednosti. Problem je bila i treća deonica u kojoj smo propustili priliku da uvedemo meč u još neizvesniju završnicu, a Zvezdu u veću nervozu. U poslednjem kvartalu smo se predali u samoj završnici“, zaključio je Bajić. U velikom finalu ABA lige sastaće se Crvena zvezda i Budućnost, a titulu će osvojiti ekipa koja prva dođe do tri pobede. Prednost domaćeg terena je na stranu crveno-belih, a prvi duel na programu je 16. maja u Beogradu.Tribine u Beogradu i Podgorici ponovo neće biti ispunjene do poslednjeg mesta, ali ako je u polufinalu bilo velike tenzije, onda se u borbi za trofej očekuje još više napetosti. Uostalom, na to smo navikli kada igraju Zvezde i Budućnost.► Zvezda uništila Igokeu i plasirala se u finale ABA lige► Moćni Jokić doneo Denveru prednost domaćeg terena! /video/► Srpski biser nadmašio legendarnog Brajanta /video/\nsport, košarka, kk crvena zvezda, aba liga\n© Foto : ABA liga / Dragana StjepanovićDragan Bajić, trener Igokee\nDragan Bajić, trener Igokee, ponosan je na ekipu što je pružila jak otpor Crvenoj zvezdi, ali je istakao i da je razočaran na koji način je ugošćena njegova ekipa u trećoj utakmici polufinala ABA lige.\nCrvena zvezda pobedom nad ekipom iz Republike Srpske plasirala se u finale regionalnog košarkaškog takmičenja, a Bajić je posle susreta čestitao klubu sa Malog Kalemegdana na pobedi, ali i istakao šta mu je zasmetalo.\nZvezda uništila Igokeu i plasirala se u finale ABA lige\n11 Maj, 20:24\nU dvorani „Aleksandar Nikolić“ nije bilo navijača, ali tu su bili prijatelji kluba koji su, po Bajiću, stvorili takvu atmosferu da on nikada nije doživeo toliko uvreda na jednom susretu.\n„Čestitam čelnicima ABA lige na sjajnoj organizaciji u izuzetno teškim uslovima. Istovremeno koristim priliku da se zahvalim i na sjajnom gostoprimstvu u Beogradu, jer Igokea, moji igrač i ja kao trener, nikada nismo doživeli ovakve uvrede“, rekao je šef stručnog štaba Igosa.\nZvezda je do trijumfa došla zahvaljujući sjajnoj četvrtoj četvrtini u kojoj je dozvolila protivniku da postigne samo dva poena, naspram 19 koliko je ona ubacila.\n„Čestitam Zvezdi na pobedi. Nije samo poslednja četvrtina bila problem. Problem je bila prva deonica u kojoj smo dozvolili rivalu da stigne do velike prednosti. Problem je bila i treća deonica u kojoj smo propustili priliku da uvedemo meč u još neizvesniju završnicu, a Zvezdu u veću nervozu. U poslednjem kvartalu smo se predali u samoj završnici“, zaključio je Bajić.\nU velikom finalu ABA lige sastaće se Crvena zvezda i Budućnost, a titulu će osvojiti ekipa koja prva dođe do tri pobede. Prednost domaćeg terena je na stranu crveno-belih, a prvi duel na programu je 16. maja u Beogradu.\nTribine u Beogradu i Podgorici ponovo neće biti ispunjene do poslednjeg mesta, ali ako je u polufinalu bilo velike tenzije, onda se u borbi za trofej očekuje još više napetosti. Uostalom, na to smo navikli kada igraju Zvezde i Budućnost.\n► Zvezda uništila Igokeu i plasirala se u finale ABA lige


Prevoz od beogradskog aerodroma do apartmana | Blog | Novi Apartmani Beograd\nPrevoz od beogradskog aerodroma do apartmana\nU popularnim turističkim destinacijama ponekada i najjednostavnija radnja poput odabira taksija može da predstavlja veliki, a potencionalno i skup problem.\nDošao je i taj dan. Konačno ste dočekali svoje zaslužene slobodne dane, za koje ste mesecima “crnčili”, spakovali ste se, otišli do aerodroma i poleteli ste ka Beogradu, sve popularnijoj evropskoj City Break destinaciji. Dobro ste upoznati sa raskošnom noćnom zabavom, neverovatnom domaćom kuhinjom, lepim beograđankama i galantnim beograđanima (u zavisnosti šta ko preferira), a sve to po veoma niskim cenama.\nOnako, pomalo ushićeno čekate da se prizemljite na Nikolu Teslu (kako li to samo čudno zvuči, ali da, tako se zove međunarodni beogradski aerodrom) i da se što pre domognete svog unapred rezervisanog smeštaja, kako bi ste se, koliko još odmah, uputili u taj noćni provod o kome svi pričaju.\nProlazite sve kontrole, uzimate prtljag i samouvereno krećete ka izlazu pretpostavljajući da ćete vrlo lako pronaći slobodan taksi i za “male pare” se uputiti ka adresi vašeg smeštaja. Međutim, ni ne stižete do izlaza, a prilazi vam ljubazni gospodin koji se nudi da vam ponese vaše stvari i da vas odveze do željene adrese. Ne sluteći ništa, prepuštate se tom ljubaznom taksisti. Međutim, kada stignete na adresu bivate neprijatno iznenađeni, s obzirom da ste upravo shvatili da ste postali lakši za 60-70 eur, a nekada i za mnogo više, u zavisnosti od “odokativne procene” ljubaznog “gospodina taksiste” koliko ste u mogućnosti da platite. Ovakva dešavanja zasigurno će stvoriti negativan utisak koji vrlo lako može da se odrazi i na vaše celokupno mišljenje o Beogradu.\nNažalost, ovakve i slične situacije nisu retkost niti u jednoj popularnoj turističkoj destinaciji, pa tako ni u Beogradu. Zbog toga, mi iz Novih apartmana želimo da vas unapred informišemo o svim opcijama kako da na što jednostavniji način dođete do svog smeštaja.\nPrva, a ujedno i najjeftinija opcija jeste korišćenje javnog gradskog prevoza na redovnim linijama od centra grada do aerodroma Nikola Tesla. Postoje tri linije javnog gradskog prevoza. Prva varijanta je redovna gradska autobuska linija 72 koja saobraća od Zelenog venca, do aerodroma. Ovo je veoma praktična linija s obzirom da saobraća do centralne stanice gradskog saobraćaja koja je u blizini najpopularnijih apartmana lociranih u samom centru grada.\nDruga varijanta je linija 607 koja sa aerodrom spaja gradsku opštinu Surčin, što u suštini možete i da zaboravite jer je šansa da budete smeštini na teritoriji ove opštine zanemariva (uz svo poštovanje svim našim sugrađanima iz ove opštine, ali jednostavno nisu u blizini najvažnijih gradskih lokacija). Inače, cena autobuskog transporta može da iznosi tek nešto više od 50 centi ukoliko se karta uzme na trafici.\nTreća varijanta je minibus na liniji A1 koji spaja trg Slavija sa aerodromom i prolazi kroz Novi Beograd. Ovo je veoma komforan, ali pre svega jeftin način s obzirom da za nepuna 3 evra dolazite do centra grada. Pre nego li se odlučite za ovaj vid transporta, prvo proverite njihov red vožnje, s obzirom da u određenim vremenskim intervalima autobusi i minibusi javnog gradskog saobraćaja ne saobraćaju.\nOpcija broj dva jeste korišćenje taksi prevoza. Kako bi se predupredila situacija sa početka teksta, Grad Beograd uveo je TAXI INFO PULT na kome se preuzima potvrda sa željenom adresom i predviđenom fiksnom cenom. Planirajte da će vas transport koštati od 15 do 20 evra, u zavisnosti od lokacije rezervisanog apartmana.\nNaravno postoji i mogućnost iznajmljivanja automobila kod jedne od mnogobrojnih rent a car agencija lociranih na samom aerodromu, ali pretpostavljamo da ovo baš i nije željena opcija za većinu naših klijenata koji dolaze na vikend odmor.\nZbog toga, na kraju, kako to i obično biva, preporučujemo upravo sebe kao najbolju opciju! Šalu na stranu, svi zainteresovani gosti koji su rezervisali svoj smeštaj na sajtu noviapartmani.com imaju mogućnost da prilikom rezervacije zatraže i transfer od aerodroma do apartmana. Tako će po ceni od 15 evra četvoro putnika moći da se udobnim vozilom preveze do svog apartmana. Ljubazni vozač (bez namere da vam naplati paprenu cenu) će vas sa tablom sa vašim imenom dočekati na dolaznom terminalu, pomoći sa stvarima i odvesti do vašeg smeštaja. Postoji mogućnost i povratnog transfera, kada, ukoliko se unapred dogovori, ukupna cena prevoza na relaciji aerodrom-smeštaj-aerodrom iznosi 25 evra za maksimalno 4 osobe.\nAko putujete u većoj grupi moguće je angažovati više vozila koja će vas udobno i istovremerno odvesti na željene lokacije.\nUkoliko planirate da koristite taksi prevoz, preporučujemo vam da se prilikom rezervacije nekog od apartmana iz naše ponude raspitate i o organizovanom prevozu do rezervisanog apartmana. Ovu uslugu najčešće koriste putnici koji u Beograd dolaze avionom, međutim naši vozači su spremni da vas dočekaju i na železničkoj i autobuskoj stanici, kao i drugim lokacijama. Ovakav vid transporta, bez imalo skromnosti, predstavlja najbezbedniji i najjednostavniji način, a sve po ceni koja je i niža od redovnih cena taksi usluga.\nPozdravljamo vas do skore vožnje,


Naslovnica Islam PRESS Crna Gora: Državne službenice mogu nositi hidžab\nCrnogorsko Ministarstvo javne uprave saopštilo je danas da se nošenjem hidžaba i brojanica “ne narušava Etički kodeks državnih službenika i namještenika” i da to “ne predstavlja neprikladno odijevanje, niti može dovesti u sumnju nepristranost i neutralnost u vršenju poslova državnog službenika”.\nKako se navodi, Ministarstvo je izdalo saopštenje povodom različitih interpretacija i tumačenja u javnosti odredaba Etičkog kodeksa koje se odnose na izražavanje vjerskih obilježja državnih službenika u državnim organima.\nKako piše u saopštenju, Kodeks je urađen u skladu sa najboljom praksom zemalja EU-a i država regiona, a standardi odijevanja na radu u državnim organima Crne Gore usklađeni sa najboljim evropskim praksama.\nSlužbenik mora biti prikladno odjeven\nMeđutim, kako se podsjeća, “na osnovu Etičkog kodeksa, državni službenik mora biti prikladno i uredno odeven i načinom odijevanja ne smije izražavati političku, vjersku ili drugu ličnu pripadnost koja bi mogla da dovede u sumnju njegovu nepristrasnost i neutralnost u vršenju poslova”.\n“To u svakom konkretnom slučaju cijeni starješina državnog organa, u skladu sa standardima odijevanja koje svojim aktom propisuje”, navodi Ministarstvo i dodaje da u skladu sa tim, “nošenje hidžaba, brojanice i sličnog samo po sebi ne predstavlja neprikladno odijevanje u smislu Etičkog kodeksa, niti može dovesti u sumnju nepristranost i neutralnost u vršenju poslova državnog službenika”.


Nemački poslanici se urotili protiv Trampa, njegova odluka je pogubna - Alo.rs\nNemački poslanici se urotili protiv Trampa, njegova odluka je pogubna\n9.500 vojnika odlazi\nPoslanici vladajućeg konzervativnog bloka nemačke kancelarke Angele Merkel kritikovali su danas odluku američkog predsednika Donalda Trumpa da vojsci te zemlje naredi da povuče 9.500 vojnika iz Nemačke.\nBroj američkih vojnika u Nemačkoj na taj način biće smanjen sa sadašnjih 34.500 na 25.000, ističe Rojters.\n"Ti planovi ponovno pokazuju da Trampova administracija zanemaruje elementarne zadatke vođstva: uključenost savezničkih partnera u procese donošenja odluka", rekao je portparol za spoljnu politiku kluba poslanika Hrišćansko-demokratske unije (CDU) i Hrišćansko-socijalne unije (CSU) Johan Vaderpul.\n"Na to bi trebalo obratiti više pažnje u Vašingtonu", rekao je Vaderpul.\nOn je pozvao Evropljane da se probude kako bi se bolje pozicionirali u pogledu bezbednosne politike.\nAndreas Nik, koji je kao i Vadepul član parlamentarnog odbora za spoljnu politiku Nemačke, rekao je za Dojče vele da postoje pokazatelji da odluka Trampa "nije tehnička već čisto politički motivisana".\ndonald tramp poslanici povlačenje Nemačka vojska SAD svet\nSto su se uzbudili njemacki parlamentarci i politicari,nece im imati tko garantirati sigurnost njihovih fotelja i podrzati aroganciju prema drugim malim zemljama primjerice Srbiji u otimanju njezinog teritorija.


Turska uhapsila 10 bivših admirala\nTanjug 5. aprila 2021. 09:23\nANKARA – Turske vlasti uhapsile su danas 10 bivših admirala, nakon što je grupa od više od 100 penzionisanih najviših mornaričkih oficira izdala u ponoć saopštenje, koje su vladini zvaničnici povezali s prethodnim pokušajima vojnog puča.\nDeset penzionisanih admirala privedeno je u okviru istrage o sinoćnoj deklaraciji, a još četvorica su pozvana da se jave vlastima u roku od tri dana, javlja turska novinska agencija Anadolija.\nUkupno 103 turska admirala u penziji potpisala su izjavu kojom su kritikovali predlog da se Turska povuče iz međunarodnog sporazuma iz Montrea, postignutog još 1936. godine, kojim je regulisan brodski saobraćaj kroz moreuze Bosfor i Dardaneli koji povezuju Sredozemno sa Mramornim i Crnim morem.\nSmatra se da je 14 osumnjičenih organizovalo izradu deklaracije, prenosi agencija AP.\n„Činjenica da je otvorena rasprava o povlačenju iz sporazuma u Montreu, kao deo razgovora o izgradnji Istanbulskog kanala (koji bi trebalo da premosti saobraćaj kroz Bosfor i Dardanele), dočekana je sa zabrinutošću. Smatramo da je neophodno da se suzdržimo od razgovora o povlačenju iz sporazuma u Montreu, jer je taj akt značajno mesto u održanju Turske“, poručili su penzionisani turski admirali.


Novi Sad pomogao pčelare – SveVesti.net\nNovi Sad pomogao pčelare\n“Drugu godinu za redom uspevamo da u okviru budžeta za ruralnu podršku obezbedimo sredstva za nabavku lekova za pčele koji su potrebni pčelarima. Ove godine smo na Konkursu za udruženja izdvojili milion i po dinara i oko 115 pčelara će dobiti ove lekove koji su im veoma značajni. To još jednom pokazuje podršku Grada Novog Sada pčelarstvu i proizvodima sa zaštićenim geografskim poreklom”, naveo je Radojević.\n“Ta podrška se ne ogleda samo današnjoj nabavci lekova, nego i u podršci prilikom sertifikacije proizvoda, u nastupima na sajmovima i u organizovanju manifestacija. Gradska uprava time pokazuje da je zaista usmereni na lokalne proizvođače. Onima koji nemaju priliku da dobiju pomoć na pokrajinskom i republičkom nivou želimo da pomognemo ovim specifičnim merama”, rekao je Radojević i naglasio da je Društvo pčelara “Jovan Živanović” pravi primer kako jedno udruženje treba da nastupa i zastupa interese svojih članova.\nČlanovi Društva pčelara koji su prisustvovali podeli preparata u prostorijama Društva, izrazili su veliko zadovoljstvo zbog pomoći koju im je uputio Grad Novi Sad. Prema rečima zamenika predsednika Društva pčelara “Jovan Živanović” Đorđa Mrkića, zahvaljujući Gradu Novom Sadu već drugu godinu za redom dobijaju finansijsku pomoć za nabavku neophodnih preparata koji se koriste za zaštitu pčela i u borbi protiv pčelinjeg napasnika, parazita Varoe destructor.\nSaradnja sa Gradom nam olakšava rad i poboljšava našu organizovanost. Time bolje funkcionišemo i stvaramo veće interesovanje pčelara da se učlanjuju u naše Društvo, što doprinosi efikasnosti rada. Ovaj preparat koji smo nabavili sredstavima Grada je na biljnoj bazi i smanjuje prisustvo parazita Varoe destructor, a to nam obezbeđuje sigurnije i stabilnije prezimljavanje, što se pokazalo i u prethodnoj godini”, naglasio je Đorđe Mrkić.\nPrevious Uhapšen zbog teške krađe, razbio prozor i ukrao zlatni sad\nNext Prvi Centar za demenciju počinje da se gradi u Vršcu


Proizvodjači malina ne znaju otkupnu cenu – Nadlanu.com\nProizvodjači malina ne znaju otkupnu cenu\nObjavljeno 13. juna 2012. / 12:07:54\nGORNJI MILANOVAC, 13. juna 2012. (Beta) – Proizvodjači malina u rudničko-takovskom kraju počinju ovogodišnju berbu ali ne znaju otkupnu cenu, što izaziva nezadovoljstvo i sumnju da će opet neko zaraditi na njihovom trudu, tvrde malinari.\nKako je agenciji Beta rekao predsednik Udruženja malinara “Vilamet-Suvobor” Pero Petrović, niko od otkupljivača neće da saopšti otkupnu cenu, čak se ne zna ni akontaciona, već je sve u “nekoj magli i obećanjima”.\n“Umesto da se na hladnjačama istakne otkupna cena i da mi biramo kome da isporučujemo voće, ovako dajemo našu robu u maglu, a to niko ne radi, što je novo šibicaranje sa proizvodjačima i opet će neko skinuti kajmak sa našeg rada”, istakao je Petrović.\nOn je procenio da će prinosi maline biti za trećinu manji od prošlogodišnjih, jer su jaki mrazevi i veliki snežni nanosi uništili stabla i sada otkupna cena, koja pokriva samo troškove, treba da iznosi 130 dinara po kilogramu.\nUdruženje malinara “Vilamet Suvobor” okuplja 70 proizvodjača koji su malinu zasadili na 150 hektara. Članovi tog udruženja nisu obavešteni da li će biti realizovan ugovor koji je Unija malinara Srbije u martu ove godine potpisala sa austrijskom firmom CWS best food o otkupu 50.000 tona malina po ceni od 1,6 evra po kilogramu.\nVarao na ispitu uz pomoć 11 m posteljine?!\nPoljoprivrednicima isplaćene zaostale subvencije


"Glasački listići nezaštićeni i diskutabilni"\nKosovska Centralna izborna komisija odlučila je da glasovi iz Srbije ne budu brojani sve dok nadležni organi ne urade analize, pošto su, posle dodira sa njima, pojedini članovi CIK-a prijavili neprijatne mirise, svrab i sumnju da su otrovani. Predstavnici Srpske liste kažu da je u pitanju "prekrajanje narodne volje".\nPotpredsednik Srpske liste Srđan Popović kaže da su sporni glasački listići nezaštićeni i diskutabilni za brojanje jer su članovi CIK-a iz redova Srpske liste izbačeni iz prostorije gde su listići pregledani.\n"Po poslednjim saznanjima koje imamo, na mestu gde su glasački listići, nema naših ljudi koji mogu da osiguraju pravilno brojanje", ističe Popović.\nKaže da se nigde u svetu ništa slično nije dogodilo u istoriji izbora i smatra da je sigurno u pitanju "manipulacija i prekrajanje narodne volje".\n"Nekome je u interesu da nametne političke predstavnike koji nemaju podršku srpskog naroda", naglašava Popović.\nApeluje na međunarodnu zajednicu da adekvatno reaguje.\n"Ovo što su pokušali da urade je stvarno smešno. Ako to prođe u međunarodnoj zajednici i ako Evropska unija ne reaguje na pravi način, zasigurno ne možemo graditi budućnost na ovim prostorima", kaže potpredsednik Srpske liste.\n"Kurti nameće pogodne Srbe"\nKomentarišući stav lidera "Samoopredeljenja" Aljbina Kurtija da ne želi pripadnike Srpske liste u Vladi Kosova, Popović kaže da Kurti pokušava da nametne Srbe koji bi njemu bili pogodni i tako marginalizuje sve što je Srpska lista uradila.\n"To nije njegov posao. Treba da razgovara sa pravim predstavnicima Srba, odnosno sa predstavnicima koji su izabrani od strane našeg naroda", ističe Popović.\n31.05.2020 Novi protesti meštana Štrpca zbog izgradnje MHC (241)\n31.05.2020 Vozila sa srpskom robom ne mogu na Kosovo bez posebne dozvole (224)


Gorenje WHI 643 A3 XGB aspirator cena, cene Srbija, prodaja Beograd Novi Sad Niš\nGorenje WHI 643 A3 XGB aspirator cene\nGorenje WHI643A3XGB... specifikacija\ncena od 47.699,00 do 47.990,00 din | prodavnica (4)\nTrenutno nemamo slike za Gorenje WHI 643 A3 XGB\nEPonuda nije internet prodavnica već Vam omogućava da brzo i lako nađete Gorenje WHI 643 A3 XGB aspirator po najjeftinijoj ceni. Naš cilj je da kupci budu što bolje informisani o ponudi Gorenje aspirator WHI 643 A3 XGB na tržištu Srbije. Vrlo lako nalazite željeni proizvod za kategoriju Aspiratori cene, ne morate da lutate od sajta do sajta za Gorenje Aspiratori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gorenje WHI 643 A3 XGB aspirator sa PRODAVCEM. EPonuda ne može da garantuje potpunu tačnost specifikacije i slika za Gorenje WHI 643 A3 XGB aspirator. Pre kupovine, podatke za Gorenje aspirator WHI 643 A3 XGB proverite na sajtu PROIZVOĐAČA.


Joakim Lev uči španski jezik, želja mu je da preuzme Real – Navijaci Srbija\nHome > Fudbal > Joakim Lev uči španski jezik, želja mu je da preuzme Real\nObjavio je Joakim Lev da će po okončanju Evropskog prvenstva ovog leta, nakon petnaest godina provedenih na klupi napustiti nemačku reprezentaciju. Međutim, iako se isprva činilo da će na zasluženi odmor, 61-godišnji stručnjak ima druge planove. Naime, kako piše dobro obavešteni novinar Bilda Kristijan Falk, Lev je počeo da uči španski jezik.\n(5,10) Valjadolid (3,50) Sevilja (1,75)\nFalk ističe da mu je još uvek aktuelni selektor Elfa u nekoliko navrata ranije govorio kako mu je želja da jednog dana preuzme Real Madrid. Još jedan novinar istog lista, Jan Age Fjortoft, oktriva da je Lev pre nekoliko godina već odbio ponudu da sedne na klupu kraljevskog kluba.\nMeđutim, tada je Lev bio na kormilu nemačke reprezentacije. Nakon Evropskog prvenstva više neće biti. A mesto na klupi Reala lako bi moglo da ostane upražnjeno na kraju sezone, ukoliko Zinedin Zidan ostane bez ijednog trofeja, što bi vrlo lako moglo da se dogodi. U Kupu Kralja eliminisan je u osmini finala, titula u Primeri daleko je od sigurne, dok ga u četvrtfinalu očekuje Liverpul. A dobro je poznato da Florentino Perez teško oprašta sušnu godinu.\nTagged Joakim Lev Real Madrid


Na Sajmu karijera STEAM 23 izlagača koji predstavljaju obrazovne institucije i kompanije – Biznis.ba\nobjavljeno 17. maj 2022. u 13:00 17. maj 2022.\nSajam karijera STEAM na kojem se mladi mogu informisati o obrazovnim usmjerenjima i profesijama u oblasti STEAM-a (nauke, tehnologije, inženjerstva, umjetnosti i matematike), otvoren je danas na Ilidži.\n“STEAM Career Fair – sajam karijera” u okviru Projekta opšteg obrazovanja (TABLA) organizovao je Save the Children s partnerskom organizacijom Mreža za izgradnju mira i uz finansijsku podršku Američke agencije za međunarodni razvoj (USAID).\n– Sajam je dobra prilika za mlade da se pobliže upoznaju sa fakultetima koji mogu biti njihov izbor nakon srednje škole, te da se umreže sa svim onim kompanijama koje im mogu pružiti dodatnu podršku u tom obrazovanju – izjavio je Lopez.\n– U okviru projekta sarađivali smo sa više od tri hiljade nastavnika, donirali smo opremu u vrijednosti 2,4 miliona KM i to u 104 škole. Vlada SAD i dalje ostaje posvećena razvoju prilika za zapošljavanje, odnosno za razvoj karijera mladih ljudi u BiH – istakao je Lopez.\n– To podrazumijeva neophodne promjene u obrazovnom sistemu u BiH, odnosno napuštenje tradicionalnog modela podučavanja i primjenu novih, inovativnih pristupa, metoda i oblika rada u okviru nastavnog procesa – dodala je Jahić.


Jasmina Beganović 18 maj 2018\nLista sa imenima ljudi koji su, po oceni komisije, ispunili uslove za ostvarivanje prava, objavljena je 9. maja. Penzioneri su do 15. maja mogli da podnesu prigovore, koji će se razmatrati do 21. maja, kada će biti objavljena konačna lista, rekli sun am u Udruženju penzionera.\nI ove godine država obezbeđuje besplatan smeštaj i prevoz za pratioce dece i slepih lica, što je praksa uvedene prošle godine izmenom Pravilnika o društvenom standardu korisnika penzija Republičkog fonada PIO.\nPenzionerima će na raspolaganju biti 24 ustanove u banjama Srbije, a Fond će pisanim putem obavestiti korisnike ovog prava u koju će ustanovu biti upućeni. Na ovaj način će takođe biti obavešteni i o spisku oblasti iz kojih se pruža rehabilitacija, kao i specifikaciji usluga koje će im biti pružene tokom banjskog lečenja.\nZa društveni standard korisnika penzija u 2018. godini država je opredelila 421,16 miliona dinara, a za finasiranje troškova rehabilitacije korisnika izdvojiće se 93,3 odsto ukupnog iznosa svih sredstava, odnosno 392,94 miliona dinara.\nKako su cene rehabilitacije i smeštaja ostale iste kao i prethodne godine, procenjuje se da će ove godine pravo moći da iskoristi oko 1.500 korisnika više nego 2017. godine, kada je ovo pravo iskoristilo oko 12 hiljada penzionera.\nPročitano 643 puta\tPoslednji put izmenjeno 18 maj 2018


Partizan traži promenu mesta finala, Mladost se protivi, Radnik žestoko prozvao crno-bele\nNaslovna / Fudbal / Domaci fudbal / Partizan traži promenu mesta finala, Mladost se protivi, Radnik žestoko prozvao crno-bele\nNovi problem u srpskom fudbalu\n2018-05-11 21:13 > 21:13\nFudbalski klub Mladost iz Lučana zatražio je danas od Fudbalskog saveza Srbije (FSS) da ne podlegne pritisku Partizana i da ne menja mesto odigravanja finala Kupa koje je zakazano za 23. maj u Surdulici. Za trofej u Kupu Srbije boriće se Mladost i Partizan, a crno-beli su uputili zahtev FSS da se mesto odigravanja finala promeni.\nTim prekinuo Nadalovu neverovatnu seriju\n- Partizan ima trenutno tri frakcije navijača, nerealno je da se meč organizuje na Radnikovom stadionu - rekao je za Sportski žurnal generalni direktor Partizana Miloš Vazura.\nIz Mladosti su reagovali saopštenjem u kojem su ocenili da je "neozbiljno menjati mesto odigravanja koje je već ranije određeno". Mladost je navela i da je već rezervisala hotel i prevoz.\n- Takođe, podržavamo to što je FSS zakazao finale van Beograda i što je baš Surdulica domaćin. Ceo taj fudbalski region, kome pripada i grad Surdulica, a na kraju i FK Radnik i ljudi koji ga vode, apsolutno to zaslužuju - navodi se u saopštenju i dodaje. - Promena mesta odigravanja finalne utakmice nema smisla, posebno ako se uzme u obzir da se ljudi iz Surdulice već mesec dana bave njenom organizacijom. Mladost u potpunosti podržava odluku FSS da se finalna utakmica Kupa Srbije odigra na stadionu u Surdulici i nadamo se da će na toj odluci i ostati.\nPosle informacije da je Partizan tražio promenu mesta odigravanja finala oglasio se i Radnik.\n- Radnik je neprijatno iznenađen nesportskom inicijativom rukovodstva Partizana da se finale Kupa Srbije između Partizana i Mladosti ne održi na stadionu u Surdulici - navodi se u saopštenju.\nIz Radnika su podsetili Partizan da je i Surdulica deo Srbije i da se u tom gradu uvek traži karta više za fudbalske utakmice, dok "takozvani veliki klubovi ne mogu ni trećinu svojih kapaciteta da popune".\n- Moguće je da kapacitet broja mesta na tribinama nije po meri gospode iz Beograda, ali smo ubeđeni da takvo mišljenje ne dele istaknuti ljubitelji fudbala. Nema razloga za frustracije, jer finale Kupa se neće igrati na livadi, već na stadionu evropskog ranga - naveo je Radnik i dodao. - Zato pozivamo gospodina Milorada Vučelića da ponese kvalitetne tompuse u Surdulicu i da se prepusti sportskom uživanju u najlepšem regionu Srbije. Iskreno verujemo da ima sportskog i društvenog života i izvan beogradskog „kruga dvojke“, Senjaka i Dedinja.\nRadnik je istakao da je sa ponosom prihvatio da bude domaćin finala.\n- Dostojni smo da preuzmemo takvu ulogu, jer su nas za to sve ove godine kvalifikovali fer i sportska igra - zaključuje se u saopštenju Radnika.\nTijana Bogdanović treća u Evropi!\nNastasić: Iskreno se nadam da ću biti spreman za Mundijal!\nLegenda na udaru, UEFA tek danas pokrenula postupak protiv Bufona\nSuperliga odlučila: Zvezda – Voždovac ipak u subotu 19. maja!\nPrethodna UEFA naredila, Mažić ne sudi do kraja Superlige, nema ga u Subotici\nSledeća Vranjanska Bombonjera će da "gori" - Đani Čurčić spreman!\nOrlovi overavaju plasman u elitu, a u mislima im EP 2020.\nRajković: Blizu smo cilja, gledamo samo sebe


Policijski službenici FBiH prijete protestima, nezadovoljni Nacrtom zakona o PIO-u\nProračuni sindikata policije govore kako će policijskim službenicima u Federaciji Bosne i Hercegovine penzije biti manje za 30 posto prema Nacrtu zakona o penzijskom i invalidskom osiguranju.\nUkoliko ne dobiju novi propis o načinu utvrđivanja penzija, policijski službenici najavljuju proteste.\nKao gost današnje sjednice Doma naroda Parlamenta FBiH Mirza Hadžiabdić iz Unije samostalnog sindikata policije FBiH zamolio je premijera Fadila Novalića da nađe rješenje za problem policijskih službenika rekavši da "ne žele provoditi radikalne mjere".\nU razgovoru za Klix.ba Hadžiabdić govori kako Vlada FBiH nije na dobar način prezentirala prosječne penzije policijskih službenika.\n"Stvaraju pogrešnu sliku o nama. Naše plate se vežu za čin", dodaje Hadžiabdić.\nNaime, Vlada FBiH je policijskim službenicima ponudila da kroz dopunu zakona propiše da se za obračun njihovih penzija uzima pet najpovoljnijih godina, što znači da bi umanjenje u odnosu na njihove sadašnje penzije bilo od 10 do 15 posto.\n"U našem interesu je da se na nas ne stavlja hipoteka kako sprečavamo donošenje zakona. Mi smo rekli da pristajemo na dopunu zakona o policijskim službenicima, ali uz uslov da se u prijelaznim i završnim odredbama zakona o PIO-u definiše da će se na policijske službenike odnositi poseban propis", naglasio je Hadžiabdić.\nKako saznajemo, narednih dana će svi policijski sindikati usaglasiti na koji način će djelovati. U slučaju da ne postignu dogovor s Vladom FBiH, kaže nam Hadžiabdić, najavit će i organizirati proteste.\n"Insistiramo da u prijelaznim odredbama zakona o PIO-u stoji drugi propis kojim će se utvrditi način obračuna penzija političkih službenika", dodao je Hadžiabdić.\nIzračun koje je radio Federalni zavod penzijskog i invalidskog osiguranja pokazuje da bi prema novim propisima prosječna penzija policijskog inspektora, koji je tokom 2017. godine ostvario pravo na penziju, iznosila 1.277 KM.\nPrema istim izračunima, prosječna penzija policajaca i narednika sa srednjom stručnom spremom koji su pravo na penziju stekli u prvoj polovini ove godine iznosila bi 1.094 KM.\nPredstavnici Vlade FBiH i Unije samostalnog sindikata policije FBiH prošle sedmice su trebali potpisati usaglašeni tekst dogovora vezanog za status policijskih službenika u novom prijedlogu zakona o PIO-u.\nMeđutim, dvojica od šest prisutnih sindikalnih predstavnika odustali su od potpisivanja dokumenta koji, između ostalog, predviđa da se u zakonu definira pojam policijskog službenika.\nUsaglašeni dokument je predviđao da Vlada FBiH utvrdi Prijedlog zakona o dopuni zakona o policijskim službenicima FBiH, u tekstu kako je dogovoreno na ovom sastanku, a kojim bi se definirao način izračuna penzija policijskih službenika i isti uputio u parlamentarnu proceduru po skraćenom ili hitnom postupku.\nObjavio: Čet, 07/12/2017 - 21:16\nBH Pošta isplatila penzionerima januarske penzije


Čelni ljudi sa Malog Kalemegdana zadovoljni su ishodom žreba i poručuju da će navijači naredne sezone uživati u evropskim duelima.\n- Naši veoma uspešni nastupi u prethodnih pet sezona u Evroligi doneli su nam privilegiju da budemo u prvom šeširu za žreb Evrokupa. Rivali koje smo dobili su veoma interesantni i atraktivni, pa nema sumnje da će naši navijači i naredne sezone imati privilegiju da gledaju veoma kvalitetnu košarku. U početnoj smo fazi priprema za narednu sezonu, želimo da oformimo konkurentan tim za nastupe na svim frontovima. Uz podršku navijača koji su prethodnih sezona pokazali svoju privrženost klubu, možemo da obećamo da ćemo dati sve od sebe da na najbolji način predstavljamo Crvenu zvezdu u Evrokupu u kom je kvalitet ekipa, čini se, nikada veći - istakao je direktor kluba Filip Sunturlić.\nPodsetimo, plasman u narednu fazu iz formiranih grupa obezbediće četiri prvoplasirane ekipe, a u Top 16 fazi biće oformljene nove četiri grupe sa po četiri tima.


"Nemamo planove za novi Nintendo Switch model ove godine."\nUpdated ponedeljak 03 02 2020 09:38:54\nPosted petak 31 01 2020 11:00:36\nPredsednik Nintend kompanije Shuntaro Furukawa je potvrdio da Nintendo "nema planove da lansira novi Nintendo Switch model tokom 2020."\nOvo su navodi iz Nintendo Finansijskog izveštaja za devet meseci a za fiskalnu godinu koja se završava u Martu 2020, u kome Nintendo takođe navodi "verujemo da je neophodno i bitno da nastavimo da radimo na Nintendo Switch sisitemima i da proširimo bazu."\nI dok možda nećemo imati nove modele, Nintendo će nastaviti sa specijalnim izdanjima kao što je nedavno najavljeni Nintendo Switch sa Animal Crossing: New Horizons dizajnom, dock, i Joy-Con koji će biti u prodaji 13. Marta 2020. po ceni od oko 300e ili 39.999 dinara.\nU poslednje vreme se dosta govori o radovima na novom Nintendo Switch Pro, i mnogi nagađaju da će se pojaviti u isto vreme kada i nastavak The Legend of Zelda: Breath of the Wild. Originalni BOTW je imao premijeru 3. Marta 2017. godine.\nNintendo, čini se i ne žuri da izbaci još jači Nintendo Switch, pošto prodaja najnovije konzole beleži cifru od preko 52 miliona. Nintendo je prošle godine takođe izbacio na tržište i Nintendo Switch Lite sa prodajom od 5.19 milion komada.\nNintendo i njihovi planovi za 2020 su za sada još uvek velika nepoznanica, i imamo sam par naslova kao najave i to Pokemon Mystery Dungeon: Rescue Team DX, Animal Crossing: New Horizons, Xenoblade Chronicles Definitive Edition, i Bravely Default II, LEGO Star Wars: The Skywalker Saga, No More Heroes 3, i Sports Story koji kako je potvrđeno stižu ove godine.\nObožavaoci širom sveta još uvek čekaju i nadaju se da će dobiti više informacija o Breath of the Wild 2, Metroid Prime 4, i Bayonetta 3, za koje Nintendo trenutno nema konkretan datum već samo stoji informacija TBA.


"VEČITI" U NOVOJ RUNDI! Vuletić: Zvezda šutirala 69, a mi 50 penala u poslednjih 10 godina - Informer\nPotpredsednik FK Partizan Vladimir Vuletić nastavio je prepucavanje saopštenjima sa Crvenom zvezdom i poručio da večiti rival od početka sezone konstantno vrši pritisak na sve učesnike Superlige, a najviše sudije\n- Samoobmana je, veli Njegoš, najgora i za ljude i za narode. Tako smo juče bili svedoci novog samoobmanjujuceg teksta iz svojevrsne zvezdane čitanke, koji je, poput saopštenja nakon Partizanovih utakmica, bio već unapred spreman. Ono što autor(i) zvezdane čitanke prenebregavaju u lamentu nad svojim blatnjavim modrim cevanicama, navodno Partizanovom zaslugom, jeste činjenica da se dva meseca u tom blatu iracionalih optužbi, zadrugarskih saopštenja, orijentacijskog problema u snalaženju pod kojim predsednikom FSS im je bilo bolje a koji je sudija u jednoj sezoni neprikosnoven i merilo kvaliteta, a već u narednoj odraz nekompetencije dok vodi najveće evropske utakmice - ističe Vuletić u saopštenju.\nVuletić je pozvao nadležne organe FSS i Zajednicu superligaša da usvoje zahtev crno-belih u derbiju sude strane sudije, ali i da se uvede VAR tehnologija.\n- Međutim, "kako onome kome zakon leži u topuzu tragovi smrde nečovještvom", Partizan je izabrao pravni i legalni put te predočio javnosti i nadležnim organima zvaničan zahtev za koji duboko veruje da će, ne samo uciniti takmicenje regularnim, već i unaprediti postojeći nivo kompeticije - poručio je Vuletić.\nOn je izneo podatak da je u poslednjih 10 sezona Crvena zvezda izvela više penala od Partizana 69:50, podsetivši da za crno-bele kazneni udarac sa 11 metara u večitom derbiju nije sviran od 18. marta 1995. godine, za razliku od Zvezde koja je isti 10 puta šutirala.\n- Mi ćemo našim rivalima iskreno čestitati eventualni plasman u eliminacionu fazu Lige Evrope, premda su u nju kročili jednom teškom sudijskom greškom i u njenoj grupnoj fazi do sada postigli ukupno dva pogotka, za razliku od domaćeg prvenstva u kom, neretko, sami i svoji dominiraju pobedama od nekoliko golova razlike - podvukao je Vladimir Vuletić.\nFK Partizan Vladimir Vuletić FK Crvena zvezda penali